Minuri/sinhala-corpus-wikipedia huggingface dataset:
ඔහුගේ අතිමන්ද්‍ර ස්වරය හෝ හැසිරීම ක්‍රියාදාම අතින් ඔහු සුපිරිතරුවකි
ප්‍රබල පිටපතකින් ආධාර ලද ඔහුට මීට වඩා හොඳට එය කිරීමට හැකියාව තිබිණි
" චිත්‍රපටය 2012 අප්‍රේල් 5 මුදාහැරුණු අතර, ආර්ථික අතින් සාර්ථකත්වයට පත් විය
2013–වර්තමානය

2013 වර්ෂයේ ඔහුගේ පළමු නිකුතුව වූයේ වී. වී. විනායක් විසින් අධ්‍යක්ෂණය කළ නායක් චිත්‍රපටයයි
මෙහි ද ඔහු ද්විත්ව චරිත නිරූපණයක් සිදුකළේ කොල්කතාවේ මාෆියා කල්ලියක සාමාජිකයකු සහ හයිදරාබාදයේ සරල මෘදුකාංග ඉංජිනේරුවරයකු ලෙස ය
The Times of India පුවත්පත රචනා කර තිබුණේ "රාම් චරන් දක්ෂ ලෙස කටයුතු කර ඇති අතර, ඔහුගේ චරිත දෙක අතර කිසිදු වෙනසක් දක්නට නොලැබේ
" යහපත් විචාරක ප්‍රතිචාර ලද මෙය ආර්ථික අතින් ද සාර්ථක විය
චරන් සිය බොලිවුඩ් ආගමනය සනිටුහන් කළේ සංජීර් චිත්‍රපටය තුළිනි
මෙය එම නාමයම ඇති 1973 චිත්‍රපටයේ ප්‍රතිනිර්මාණයකි
මෙහි ඔහු සිය දෙමාපියන්ගේ ඝාතකයාව සොයාගන්නා ප්‍රතිඥා දී සිටින ACP විජේ ඛන්නාගේ චරිතය නිරූපණය කරයි
චරන් පිළිවැයුම් ගායකයකු ලෙස සිය ප්‍රවේශය සනිටුහන් කළේ "මුම්බායි කේ හීරෝ" තුළිනි
චිරන්තන් භාට් විසින් නිමවන ලද මෙය සංජීර්හි තෙලිඟු සංස්කරණය වූ තූෆන් ඇල්බමයේ ඇතුළත් ය
ඔහුගේ ඊළඟ තෙලිඟු චිත්‍රපටය වූ වම්සි පෛඩිපල්ලි අධ්‍යක්ෂණය කළ යෙවඩු (2014) තුළ ද ඔහු චරිත දෙකක් නිරූපණය කළේ ය
ඉන් එකක් අනෙකාගේ මුහුණට සමානව මුහුණ සැත්කමක් මගින් සැකසීම නිසා පාතාල කණ්ඩායම්වල තර්ජනයට ලක්වන පුද්ගලයෙකි
Bangalore Mirror රචනාකොට තිබුණේ "රාම් චරන්ට නම්, යෙවඩු ඔහුගේ ‍තූෆන් බොක්ස් ඔෆීස් අතින් සිරවීම නිසා නිසා සිය තත්ත්වය ගොඩනගා ගැනීමට වැදගත් වන්නකි
ඔහුගේ චරිතයට පැති දෙකක් අති අතර, ඔහු එහි විවිධත්වයක් ගෙනඒමට උපරිමයෙන් උත්සාහ දරයි
ඔහු නර්තනයේ යෙදෙන්නේ හෙට දවසක් නොඑන්නාක් මෙනි
ඔහුගේ නර්තනය බැලීමට තරම් අගනේ ය
" Sify රචනා කර තිබුණේ "පෙර චිත්‍රපට – නායක් සහ තූෆන් හා සැසඳීමේ දී, රාම් චරන් තරමක් හොඳින් මෙය ඉටුකරන බැව් පෙනේ
ඔහුගේ රංගනය තීව්‍ර සහ ක්‍රියාදාම ජවනිකාවල දී අතිශයින් ක්‍රියාකාරී ය
ප්‍රේක්ෂකයා සතුටු කිරීමට ඔහු Freedom ගීතයෙහි තරමක් හොඳ පියවරක් තබා ඇති බැව් පෙනේ
" චරන්ගේ එම වසරේම ඊළඟ චිත්‍රපටය වූයේ පවුලේ නාට්‍යයක් වන ගෝවින්දුඩු අන්දරිවාදෙලේ චිත්‍රපටයයි
මෙම චිත්‍රපටය විචාරකයින් වෙතින් ඉතාම ධනාත්මක ප්‍රතිචාර හිමි කරගත් අතර, බොක්ස් ඔෆීස් අතින් කට අධික දළ ආදායමක් උපයාගත්තේ ය
ඔහුගේ ඊළඟ චිත්‍රපටය වූයේ බෲස් ලී චිත්‍රපටයයි
ඔහු ධෲවා (2016) චිත්‍රපටයේ රූගත කිරීම්වලට දායක විය
මෑතක දී ඔහු මෙතෙක් නම්කොට නොමැති සුකුමාර් විසින් අධ්‍යක්ෂණය කළ චිත්‍රපටයක් සඳහා අත්සන් තැබී ය
මෙය 2017 දීවාලියෙන් පසුව තිරගත වේ යැයි පැවසේ
ඔහු ඔහුගේ පියා වූ චිරන්ජීවිගේ 150වන චිත්‍රපටයේ අධ්‍යක්ෂකවරයා විය
එසේම ඔහු සිය මාමා වන පවන් කල්‍යාණ්ගේ නිෂ්පාදනයකට අත්සන් තැබී ය
චිත්‍රපට දායකත්වය

නළුවකු ලෙස

නිෂ්පාදක

ගායනය

සම්මාන සහ නිර්දේශ

ආශ්‍රේයයන්

බාහිර සබැඳි

 
 

21වන සියවසේ ඉන්දියානු නළුවන්
ෆිල්ම්ෆෙයාර් සම්මාන දකුණ ජයග්‍රාහකයින්
ඉන්දියාවේ හයිදරාබාද්හි ව්‍යාපාරික ජනයා
ජීවත්වන්නෝ
තමිල් නාඩුවේ නළුවන්
හින්දි සිනමාවේ නළුවන්
තෙලිඟු සිනමාවේ නළුවන්
තෙලිඟ නළුවන්
1985 උපත්
නන්දි සම්මාන ජයග්‍රාහකයින්
සිත්තනවාසල් ලෙන (හෙවත් අරිවාර් කෝවිල්) යනුවෙන් හැඳින්වෙන්නේ ඉන්දියාවේ තමිල් නාඩුවේ පුදුකොට්ටෛ දිස්ත්‍රික්කයේ සිත්තනවාසල් ගම්මානයේ පිහිටි 2වන සියවසට අයත් ජෛන ලෙන් සංකීර්ණයකි
මෙහි නාමය පැනනැගී ඇත්තේ "මහා ශාන්තුවරයින්ගේ වාසභවන" (දෙමළ
சித்தன்னவாசல்) යන අරුතැති සිත්-තන්-න-වා-සල් නැමැති දෙමළ වදනෙනි
මෙය ගලෙහි-නෙළූ ආරාමයක් හෝ විහාරයකි
ජෛනවරුන් විසින් ගොඩනැගූ මෙය අරිවාර් කෝවිල් ලෙස ද හඳුන්වන අතර, අරිහන්ත්වරුන් වෙනුවෙන් කැපකළ ලෙන් දේවාලයකි
මෙහි 7වන සියවසට අයත් වැදගත් බිතු සිතුවම් කොටස් කිහිපයක් දැකගත හැක
මෙම සිතුවම් වර්ණ ගන්වා ඇත්තේ එළවළු සහ ඛනිජ වර්ග යොදා තැනූ කළු, කොළ, කහ, තැඹිලි, නිල් සහ සුදු පැහැ සායම්වලිනි
සිතුවම් නිර්මාණය කොට ඇත්තේ තුනී තෙත හුනු බදාම ස්තරයක් මතට වර්ණ ඇතුළත් කිරීමෙනි
ගෝල් ගුම්බාස්, තලගිරීශ්වර දේවාලය සහ මෙම ලෙන වැනි පුරාතන ලෙන් සාපේක්ෂව එතරම් ඇගයුමට ලක්ව නොමැත
මධ්‍යකාලීන යුගයට අයත් යැයි ප්‍රකාශ වුව ද ඒවාට එතරම් අවධානයක් යොමුවී නැත
ඉතිහාසය
සිත්තනවාසල් ගම්මානය ක්‍රි
1වන සියවසේ සිට ක්‍රි
ව. 10වන සියවස පමණ කාලය තෙක් පැරණි අතර එකල ජෛන ආගම මෙහි මුල්බැස තිබිණි
මුලින් මෙම ලෙන් දේවාලය පල්ලව රජ Iවන මහේන්ද්‍රවර්මන් (ක්‍රි
ව. 580–630) ජෛන ආගම අත්හැර හින්දු ආගම වැළඳගෙන ශෛවාගමිකයකු වන්නට පෙර කාලයක ඉදිවන්නට ඇතැයි විශ්වාස කෙරිණි
කෙසේනමුත් අභිලේඛනයක පාණ්ඩ්‍ය රජකු වූ මාරන් සෙන්දන් (ක්‍රි
ව. 654–670) හෝ අරිකේසරී මාරවර්මන් (ක්‍රි
ව. 670–700) විසින් මෙහි නවීකරණ කටයුතු කළ බවට සාක්ෂි හමුවේ
මෙම කන්ද මුදුනේ ඇති ජෛන නටබුන් අනුව එය ක්‍රි
ව. 9වන සියවස තෙක්ම ජෛන වන්දනා මධ්‍යස්ථානයක් ලෙස පැවති බව පෙනී යයි
කෙසේනමුත්, මෙම ස්මාරක පිහිටි පුදුකෝට්ටෛ ප්‍රදේශයේ වඩා ඈත අතීතයට අයත් මෙගලිතික සුසානභූමි රැසක පුරාවිද්‍යා නටබුන් හමුවේ
මෙම ස්මාරක පිළිබඳ තොරතුරු පැහැදිළි කළ 20න සියවසට අයත් ප්‍රකාශන දෙකක් පවතියි
ඉන් එකක් 1916ට අයත් එස්. රාධක්‍රිෂ්ණා අයියර් නම් ඉතිහාසඥයා විසින් රචිත "General History of the Pudukkottai State" ග්‍රන්ථයයි
නමුත් මෙය හඳුනන්නේ ප්‍රාදේශීය වශයෙනි
අනෙක් ග්‍රන්ථය 1920දී ජෝවූ-ඩුබෘයිල් සහ ගෝපිනාථ රාඕ විසින් එක්ව ප්‍රකාශයට පත්කළ "Monograph on Sittannavasal" නිබන්ධනයයි
මෙම නිබන්ධනය හේතුවෙන් ලොවපුරා පුරාවිද්‍යාඥයන්ගේ අවධානය මේ වෙතට යොමු විය
සිතුවම්වල පිරිසිදු කිරීම් කටයුතු 1942දී ආචාර්ය එස්. පරමසිවන් සහ කේ. ආර්. ශ්‍රීනිවාසන් විසින් සිදුකරන ලද්දේ ඔවුන් නව සිතුවම් ස්තරයට පහළින් පැරණි සුතවම් ස්තරයක් නිරීක්ෂණය කිරීම නිසායි
මෙම අධිස්ථාපිත සිතුවම් ස්තරය ඉලන්-ගෞතමන් වෙනුවෙන් සිදුකරන්නට ඇතැයි අනුමාන වී ඇත්තේ මෙම නාමය එහි අභිලේඛනය කොට ඇති හෙයිනි
ඉන්දියාවේ පුරාවිද්‍යා සමීක්ෂණ දෙපාර්තමේන්තුව විසින් ප්‍රවේශ පත්‍රිත ස්මාරකයක් වශයෙන් මෙය පවත්වාගෙන යනු ලබයි
ගෘහනිර්මාණ ලක්ෂණ
සිත්තනවාසල් යනු ගලෙහි-නෙළූ ලෙනකි
මෙය උතුරු-දකුණු දිශානතිය ඔස්සේ දිවෙන කන්දේ මධ්‍ය කොටසේ බටහිර පෙදෙසේ පිහිටා ඇත
කන්දේ උස ආසන්න වශයෙන්  වන අතර, එය වටකොට පිහිටි තැන්නෙහි පුරාවිද්‍යා ස්මාරක කිහිපයක් ද හමුවේ
ඒලඩිපට්ටම් ලෙස හැඳින්වෙන ජෛන ස්වාභාවික ලෙන් වෙත මෙහි පාදක කඳුවල සිට ළඟා විය හැක
මෙම ගුහාව වෙත ළඟා වීමට පිටගැට 100ක් පමණ නැගිය යුතු වේ
සිත්තනවාසල් ලෙනෙහි ගෘහනිර්මාණ ලක්ෂණ අතරට එහි ඇති සිතුවම් සහ ප්‍රතිමා ද ඇතුළත් ය
ගුහාව සහ ජෛන ආශ්‍රම පවත්වාගෙන යෑමේ වගකීම ඉන්දියාවේ පුරාවිද්‍යා දෙපාතර්මේන්තුව සතු ය
මෙහි සිතුවම් නිර්මාණය කොට තිබෙන්නේ ඛනිජ වර්ණ උපයෝගී කොටගෙන ෆ්‍රෙස්කෝ-සිකෝ ශිල්ප ක්‍රමය අනුව ය
සිතුවම මගික් අලංකාර නෙළුම් මල් සහිත නෙළුම් පොකුණක් දැක්වෙන අතර මිනිසුන් පොකුණෙන් නෙළුම් නෙළමින් සිටියි
මීට අමතරය නර්තන රූ දෙකක්, මානෙල්, මත්ස්‍යයින්, හංසයින්, මීගවයින් සහ හස්ති රූ ද දැකගත හැක
මුල්ක් රාජ් ආනන්ද් මෙම සිතුවම් පිළිබඳ පවසා ඇත්තේ, "පල්ලව කලා ශිල්පීන් කොළ සහ දුඹුරු පැහැ වර්ණ සමග සැබෑම හැකියාවත් රිද්මයානුකූල රේඛාකරණයත් උපයෝගී කරගෙන ඇත
කොළවර්ණයේ ප්‍රභේද සමග මුසු නිල් පැහැ දීප්තියක් සහිත මනස්කාන්ත පොකුණුවලින් නෙළුම් පැනනගියි
" මීට අමතරව, 9වන සහ 10වන සියවසට අයත් අභිලේඛන ද දැකගත හැක
අර්ධමණ්ඩපයේ සිවිලිම 7වන සියවසට අයත් බිතු සිතුවම්වලින් අලංකාර කොට ඇත
ලෙන් විහාරයෙහි සරල කුළුණු සහ ජෛන තීර්ථංකරවරුන්ගේ ප්‍රතිමා දැකගත හැක
කෙසේනමුත්, සම්පූර්ණ බදාමය වසා පැතිර තිබූ බිතු සිතුවම්වලින් බොහෝමයක් වර්තමානය වන විට විකෘති වී ඇත්තේ පසුගිය දශක පහ හෝ හය තුළ ප්‍රමාණවත් ආරක්ෂාවක් හිමිනොවීම නිසා ය
කිසියම් පුද්ගලයින් පිරිසක් විසින් ඒවාට හානි සිදුකොට ඇත
මුලින් සම්පූර්ණ ලෙන් විහාරය ඇතුළු ප්‍රතිමා පවා බදාමයෙන් ආවරණය කොට සිතුවම්වලින් විසිතුරු කර තිබිණි
සිතුවම්වල තේමාව ජෛන සම්වාසරණ එනම්, "වඩාත් ආකර්ෂණීය දිව්‍යමය මණ්ඩපය" (එහි අර්ථය නිර්වාණය ලබාගැනීම) සහ ඛාටික භූමි ය
බටහිරට මුහුණලා පිහිටි ලෙනෙහි සැලැස්ම 7වන සියවසේ රටේ වෙනත් ස්ථානවල දක්නට ලැබෙන ලෙන් දේවාලවල සැලැස්මෙන්ම යුතු ය
මුලින් ඉදිකරන විට, මෙය සතුවූයේ ගර්භගෘහයක් සහ අර්ධමණ්ඩපයක් පමණි
කෙසේනමුත්, මෙහි ඇති මුඛ-මණ්ඩපය (ඉදිරි ශාලාව) පාණ්ඩ්‍ය පාලන සමයේ එක්කළ නව අංගයකි
නමුත් එය ඇදවැටී ඇත
අනතුරුව 20වන සියවසේ දී කුළුණු සහිත බරාඳයක් සහ ප්‍රසාද මුඛයක් ලෙන ඉදිරියෙන් ඉදිකෙරිණි
මෙම ඉදිකිරීම සිදුකරන ලද්දේ බ්‍රිතාන්‍ය පරිපාලන නිලධාරී ටොට්න්හැම්ගේ යෝජනාව මත පුදුකෝට්ටෛ මහරාජා විසිනි
එහි කුළුණු දෙකක්, නෙරි කුළුණු දෙකක් සහ ෂඩාස්‍රාකාර ද්වාමණ්ඩපයකට පිවිසෙන සමචතරස්‍රාකාර පාදමක් සහිත ය
මේවා කුඩිමියන්මලෛහි මණ්ඩපයේ නටබුන් අතුරින් රැගෙන එන ලද වස්තූන් වේ
ඉදිරි පිවිසුමට පසුව ඇති අර්ධ-මණ්ඩපය ඍජුකෝණාස්‍රාකාර සැලැස්මකින් යුත් අතර, එහි දිග , පළල  සහ උස  වේ
මෙහි ඇති ඝනාකාර කුටිය පළල  කි
(ගර්භගෘහයට වඩා මඳක් උසින් වැඩි ය) මෙහි ප්‍රාසාද මුඛයෙහි කුළුණු දෙකක් සහ නෙරි කුළුණු දෙකක් දැකගත හැක
කුළුණු මෙන්ම නෙරි කුළුණුවල මැදි කොටස ෂඩාස්‍රාකාර හැඩයෙන් යුත් අතර, ඒවායේ ඉහළ සහ පහළ කොටස් සමචතුරස්‍ර හැඩැති ය
ඒවාට ඉහළින් ආධාරකයක් ලෙස ශෛලමය දණ්ඩක් කැටයම් කොට ඇත
මේවායේ විශාල පේකඩ (දෙමළෙන් පොට්කෛ) සමග සරල මැදි පටියක් කැටයම් කොට ඇත
මෙම මණ්ඩපයට ආධාරවන කුළුණු මහේන්ද්‍ර-ශෛලියේ දර්ශීය කුළුණු හැඩයෙන් යුතු ය
ගර්භගෘහයේ පිවිසුම දෙපස අවකාශ  දෙකක් ඇති අතර, ඒවායේ ද කුළුණු සැලැස්මට සමාන කුඩා නෙරි කුළුණු දැකගත හැක
මේවායේ නෙළුම් සහිත වෘත්තාකාර කරටයම් ද්කනට ලැබේ
අර්ධමණ්ඩපයේ දකුණු සහ උතුරු පැතිවල 23වන තීර්ථංකරවරයා වන පාර්ශ්වනාථ සහ ජෛන ආචාර්යවරයකුගේ රුව සහිත විමාන දක්නට ලැබේ
මේවා අල්ප උන්නත කැටයම්වලින් යුක්ත ය
හිඳි පාර්ශ්වනාථ "ධ්‍යාන මුද්‍රාවෙන් යුතුව හිඳගෙන සිටියි‍"
ඔහුගේ හිසට ඉහළින් පෙණ පහක් ඇති නාගයකු සෙවණ සලසයි
විමානය අසල ඇති කුළුණෙහි වූ අභිලේඛනයක [උලෝ]කාදිතන් ("ලෝකයේ පාලක") යන්න සටහන් කොට ඇත්තේ පාර්ශ්වනාථගේ දිව්‍යමය ස්වභාවය පැහැදිළි කරමිනි
ආචාර්යවරයාගේ රුව ද පාර්ශ්වනාථට සමාන ඉරියව්වකින් හිඳින නමුත්, හිසට ඉහළින් ඡත්‍රයක් දක්නට ලැබේ
එහ රුව සහිත අවකාශය පහළින් වූ අභිලේඛනයෙහි තිරුවාසිරියන් ("මහා ගුරුවරයා") යන නාමය සඳහන් ය
අර්ධමණ්ඩපයෙන් ඇරඹෙන  උසින් යුතු සහ  පළලැති ද්වාර මගක් ගර්භගෘහය තුළට දිවෙයි
මෙහි අල්පෝන්නත ප්‍රතිමා තුන්ක ඇත
මෙහි ප්‍රවේශයෙහි සුරුල් ව්‍යාලි (ඇඹරුණු සොඬයක් සහිත මිත්‍යාමය ව්‍යාලි රුවක ස්වරුපයෙන් යුත් කොරවක්ගලක්) දක්නට ඇත
ගර්භගෘහයේ සමචතුරස්‍රාකාර සැලැස්මක් ඇති අතර, එහි පළල  වන අතර, උස  නි
එහි පසුපස බිත්තියේ උල්පෝන්නත ප්‍රතිමා තුන්ක ඇත
ඉන් දෙකක් ජෛන තීර්ථංකරයින්ගේ (මේ බව ඔවුනට ඉහළින් ඡත්‍ර තුනක් දක්වා තිබීමෙන් පැහැදිළි වේ) සහ අනෙක ආචාර්යවරයකුගේ වේ
ගර්භගෘහයේ සිවිලිම සිතුවම් කොට ඇති අතර, එහි ධර්ම චක්‍රයක් දැකගත හැක
පද්මාසන ඉරියව්වෙන් යුත් මෙම රූප තුනට ඉහළින් වූ සිතුවම් වියනක් ආකාරයෙන් යුත් අතර, ඉරි සහිත සමචතුරස්‍ර සහ විවිධ ප්‍රමාණයේ වෘත්ත සහ නෙළුම් මල් මෝස්තර එහි දැකගත හැක
මෙහි නෙළුම් මල් සමචතුරස්‍ර තුළ සිතුවම් කොට ඇති අතර, වෘත්ත තුළ බල්බ වැනි අග්‍ර සහිත කුරුස ‍රූ දැක්වේ
කුරුසයේ තිරස් බාහුවේ මිනිස් සහ සිංහ රූ දැකගත හැක
වෙනත් ස්ථානවල සිවිලිමේ සිතුවම් අර්ධමණ්ඩපයේ වූ නෙළුම් පොකුණේ සිතුවමට සමාන ය
සිත්තනවාසල් ලෙනෙහි බදාම තැවරූ බිත්තිවල බදාම ස්තරයේ ඝනකම  පරාසයේ වේ
සිතුවම්කරණයට භාවිතා වූ වර්ණක වසර 1000කට වඩා පැරණි ය
කුඩා පූජාස්ථානය තුළ දෝංකාරය මැනවින් ශ්‍රවණය කළ හැක
නිහඬ අවස්ථාවක "ඕම්" හඬනැගුවහොත් එහි හඬ ශ්‍රවණය කළ හැක
සිතුවම්

අරවිර් කෝවිලේ ගර්භගෘහයේ සහ අර්ධ-මණ්ඩපයේ ඇති අලංකාර සිතුවම් අජන්තා ලෙන්වල ඇති සම්භාව්‍ය සිතුවම් හා සැසඳිය හැක
නමුත් අමුද්‍රව්‍ය භාවිතය සම්බන්ධයෙන් මේ දෙක අතර සුළු ‍සුළු වෙනස්කම් පවතියි
මෙමගින් අජන්තා සිතුවම් (ක්‍රි
ව. 4වන–6වන සියවස) සහ 11වන සියවසේ තන්ජාවූර්හි චෝළ සිතුවම් අතර සම්බන්ධයක් ගොඩනැගිය හැක
සිවිලිම්වල නෙළුම් විලක් සිතුවම් කොට ඇති අතර, එහි ස්වාභාවික ගුණයෙන් යුත් මිනිස් රූ, සතුන්, මල්, පක්ෂීන් සහ මත්ස්‍ය රූ දැකගත හැක
මෙමගින් ජෛන ආගමේ සාමවසරණ ඇදහීම සංකේතවත් කෙරේ
කුළුණුවල ද නළඟනන්ගේ, රජුන්ගේ සහ රැජිනියන්ගේ රූ කැටයම් කොට ඇත
අර්ධමණ්ඩපයේ පියස්සේ ඇති සිතුවම් ද බිතු සිතුවම් වන අතර සාමවසරණ තේමාවෙන්ම යුතු ය
බිතු සිතුවමේ ජල ටැංකියක් හෝ ඛටික-භූමියක් දැක්වේ
මෙම ටැංකිය ගඩොලු අල්ලා තනා ඇති බැව් දිස්වන අතර, ඒවා නෙළුම් මල්වලින් පිරී ඇත
මේ වටා භාව්‍ය ("භක්තිමත්"), අලීන්, මත්ස්‍යයින් දැක්වේ
ඉන් එක් මත්ස්‍යයකු ජලයෙන් ඉවතට පනිනු දැක්වේ
කුළුණුවල පාණ්ඩ්‍ය රජකු වූ ශ්‍රීමාර ශ්‍රීවල්ලභ (ක්‍රි
ව. 9වන සියවස) සහ ඔහුගේ බිසව මෙම සිතුවම් නිර්මාණය කළ මදුරාවේ ඉලම් ගෞතමන් නම් ආචාර්යවරයාට නමස්කාර කරනු දැක්වේ
සිතුවම් පවිත්‍ර කරන අතර, ගර්භගෘහයේ සිවිලිම තුළින් සාමවසරණ තේමාවෙන් යුත් තවත් සිතුවමක් අනාවරණය විය
මෙය බුමුතුරුණු මෝස්තරවලින් යුක්ත ය
පියැසි සිතුවම් ඵලක පිළිබඳ චිත්‍ර ශිල්පියකු විසින් කළ අධ්‍යයන අනුව පහත රූ එහි දැකගත හැක
පක්ෂි රූප 3ක්, ඉණකඩක් හැඳි මිනිසකු මල් නෙළන අයුරු (මෙහි මිනිසාගේ දකුණු අතෙහි මහනෙල් සහ දකුණතෙහි නෙළුම් මල් දැකගත හැක),අලියෙක් සහ පිහිනායන මත්ස්‍යයින්, ඉහළ වම් කොනෙහි පක්ෂියකුගේ ඇසක් මෙහි දැකගත හැකි විය
සාහසිකයන් විසින් මෙම සිතුවම්වලට තදබල හානි සිදුකොට තිබුණ ද, ශේෂව ඇති බිතු සිතුවම් කුළුණුවල ඉහළ කොටසේ සහ දේවාලය ඇතුළත සිවිලිමේ දැකගත හැක
ඉන් බොහෝමයක් දර්ශීය 9වන සියවසේ පාණ්ඩ්‍ය යුගයට අයත් ය
මේ අතර හස්තීන්, මීගවයින්, මත්ස්‍යයින්, හිංසයින්, පොකුණක මල් නෙළන ජෛනයින් සහ නළඟනන් දැක්වෙන විස්තරාත්මක රූ දැකගත හැක
මෙම බිතු සිතුවම් අජන්තා ලෙන් සහ බාඝ් ලෙන් සිතුවම්වලින් පසුව මධ්‍යකාලීන ඉන්දියාවේ හමුවන හොඳම බිතු සිතුවම් අතුරින් එකක් ලෙස සැලකේ. සිත්තනවාසල් ලෙන් විහාරයේ පනේල මැනවින් සැලසුම් කොට නොමැති බැව් පෙනේ
වෘන්දීය අදහස අනුගමනය කොට නොමැති අතර, නොසැලකිල්ලෙන් මෙන් මෙය සංරචනය කොට ඇත
සිත්තනවාසල් ලෙන්වල සිතුවම් විශ්ලේෂණය කොට එහි දී අනුගමනය කළ ක්‍රමවේද සහ මාධ්‍ය හඳුනාගැනීමට උත්සාහ දරා ඇත
අර්ධමණ්ඩපයේ වන නෙළුම් පොකුණේ සිතුවම විශ්ලේෂණය කිරීමෙන් අනුමාන කොට ඇත්තේ මෙම සිතුවම්කරණයේ දී ෆ්‍රෙස්කෝ-සිකෝ තාක්ෂනය යොදාගත් බවයිත මෙහි දී රළු පාෂාණය මත  පමණ ඝනකමින් යුත් හුනු බදාම සහ වැලි මිශ්‍ර බදාමයක් අතුරා, හුනු බදාමය රළව තිබියදීම  පමණ ඝනකම හුනු දියර තට්ටුවක් ආලේප කොට ඇත
මෙහි දී භාවිතා වූ වර්ණ සැලකීමේ දී සුදු වර්ණය හුනුවලින් ද, කළු පැහැය දැව අඟුරු හෝ පහන් දැලිවලින් ද, කහ පැහැය කහ හිරියල්වලින් ද, රතු පැහැය රතු හිරියල්වලින් ද, නිල් පැහැය ඇල්ට්‍රාමැරීන්\ලැපිස් ලැසුලි සහ කොළ පැහැය ග්‍රීක මැටිවලින් ද ලබාගන්නා ලදී
ස්ථිර ඛනිජ වර්ණවලින් යුත් (භූමියෙහි පිහිටුවා ඇති ඵලකයේ ASI සඳහන් කරන ශාකමය වර්ණ නොවේ) වර්ණක වියළි බදාමය මත ඇතුළත් කෙරු‍ණේ කිසිදු ලාටු වර්ගයක් හා මිශ්‍ර නොකර ය
මෙහි දී රසායනික ප්‍රතික්‍රියාවක් සිදුවී හුනු දියර මගින් වාතයේ වූ ඔක්සිජන් අවශෝෂණය වන අතර, කාබනීකරණ ක්‍රියාවලිය මගින් අද්‍රාව්‍ය කැල්සියම් කාබනේට් සෑදී වර්ණක පෘෂ්ඨයට සවි වීම සිදු විය
පුදුකෝට්ටෛ රාජ්‍යයේ මුලපිරීම යටතේ, 1937–39 කාලයේ සිතුව්ම පිරිසිදු කෙරිණි
අනතුරුව ඒ මත ආරක්ෂණ ආලේපයක් ගල්වන ලදී
එමෙන්ම, බදාමයේ හානි වූ කොටස් තුළට සබැඳුම් ද්‍රව්‍ය ඇතුළු කෙරුණු අතර, සිතුවම් ද හරිගැස්වීම සිදු විය
සිතුවම්වල තත්ත්වය ක්‍රමයෙන් අයහපත් අතට හැරෙමින් පවතියි
මේවාත් බලන්න
දෙමළ ජෛනයෝ

ආශ්‍රේයයන්

බාහිර සබැඳි
සිත්තනවාසල් ලෙන සහ ඒලඩිපට්ටම් වොන්ඩර් මොන්ඩෝ වෙතිනි
සිත්තනවාසල් වාර්තාව 
ඉන්දියානු බිතු සිතුවම් පිළිබඳ ලිපිය 
පුරාතනය ඇගයීම ද හින්දු

ඉන්දියාවේ ජෛන ආගම
තමිල් නාඩුවේ ගොඩනැගිලි සහ ව්‍යූහ
තමිල් නාඩුවේ පුරාවිද්‍යා අඩවි
2වන සියවසේ ජෛන දේවාල
ජෛන ගලෙන්-නෙළූ ගෘහනිර්මාණ ශිල්පය
මහාබලිපුරම් ස්මාරක සමූහය යනුවෙන් හඳුන්වන්නේ බෙංගාල බොක්කේ කොරමැන්ඩල් වෙරළ තීරයේ පිහිටි ස්මාරක සංකීර්ණයකි
මෙය  ඉන්දියාවේ තමිල් නාඩු ප්‍රාන්තයේ කාංචීපුරම් දිස්ත්‍රික්කයේ පිහිටා ඇත
මෙය පිහිටියේ චෙන්නායි අසල ය
සිද්ධස්ථාන 40කින් පමණ සමන්විත මෙයට ලොව විශාලතම එළිමහන් ශෛලමය උන්නත කැටයම ද අයත් යත 1984දී මහාබලිපුරම් යුනෙස්කෝ ලෝක උරුම අඩවියක් ලෙස නම්කෙරිණි
මෙම පල්ලව යුගයේ අඩවි අතරට පංච රථ ලෙස සැලකෙන ධර්මරාජ රථ, අර්ජුන රථ, භීම රථ, ද්‍රෞපදි රථ, නකුල සහදේව රථ, සමගින් ගනේෂ රථයත්
වරාහ ලෙන් දේවාලය, ක්‍රිෂ්ණා ලෙන් දේවාලය, මහීෂාසුරමර්දිනී මණ්ඩප, පංචපාණ්ඩව ලෙන් දේවාලය ඇතුළු මහාබලිපුරම්හි ලෙන් දේවාල කිහිපයකුත්
වෙරළාන්ත දේවාලය සහ ඕලක්කනේස්වර දේවාලය ඇතුළු ව්‍යූහමය දේවාලත්
සහ ලොව විශාලතම හළිමහන් අල්ප-උන්නතවලින් එකක් ලෙස සැලකෙන ආකාශ ගංගාවරෝහණය කැටයමත් අයත් වේ
මහාබලිපුරම් එහි ගෘහනිර්මාණ ශිල්පයේ අරුමය හේතුවෙන් ප්‍රකට වී ඇත
නිරුක්තිය 
මහාබලිපුරම් ප්‍රදේශය විවිධ නම්වලින් හැඳින්වේ
ඒ අතරට මල්ලපුරම්, මාමල්ලපුරම්, මාවලිපුරම් සහ මහාබලිපුරම් වැනි නම් ඇතුළත් ය
මින් අවසානයට සඳහන් කළ නම වඩාත් මෑතකාලීන සහ සංඛ්‍යාලේඛන තුළ භාවිතා වී ඇති නිල නාමයයි
මෙම ස්ථානය යුරෝපීය නාවිකයන් විසින් "සප්ත පැගෝඩා දේශය" ලෙස හඳුන්වා ඇත්තේ වෙරළ ගොඩබට විට ඔවුනට හින්දු දේවාලවල කොත් සතක් (ස්තූපවල මෙන්) දිස්වූ නිසායි
ඉතිහාසය 
වාර්තා අනුව මෙම භූමියය පෙරිප්ලස් (ක්‍රි
ව. 1වන සියවස) සහ ටොලමි (ක්‍රි
ව. 140) යුගයේ ‍වරායයක්ව පැවති බවට සාක්ෂි හමුවේ
මෙය නගරයක් ලෙස ස්ථාපනය කරන ලද්දේ 7වන සියවසේ දී මදුරාසියේ (වර්තමාන චෙන්නායි) දකුණු පෙදෙස පාලනය කළ පල්ලව රජවරුන් විසිනි
මෙය අග්නිදිග ආසියාවේ රාජධානි වූ කාම්බූජ (වර්තමානය කාම්බෝජය) සහ ශ්‍රීවිජය (වර්තමාන මැලේසියාව, සුමාත්‍රා සහ ජාවා දූපත්) මෙන්ම චම්පා අධිරාජ්‍යය (අන්නම් ලෙස හැඳින්වේ) වැනි රාජධානි සමග වෙළඳ කටයුතුවල නිරත වූ සුප්‍රකට වරායයක් විය
අනුයාත සියවස් තුළ මෙය වඩාත් ප්‍රකට වූයේ ක්‍රි
ව. 630 සහ 728 අතර කාලයේ නිර්මාණය වූ එහි ඇති ගලෙන්-නෙළූ දේවාල, ලෙන් සහ ව්‍යූහමය දේවාල හේතුවෙනි
මහාබලිපුරම් නම්කෙරුණේ පල්ලව රාජවංශයේ උච්චතම සමයේ රාජ්‍ය පාලනය කළ මාමල්ල (අර්ථය මහා මල්ලවයා) යන අන්වර්ථ නාමයෙන් හැඳින්වුණු Iවන නරසිංහවර්මන් (ක්‍රි
ව. 630 – 670 පමණ) රජුගේ නම ඇසුරෙනි
කෙසේනමුත් මාමල්ලගේ පියා වූ Iවන මහේන්ද්‍රවර්මන් (ක්‍රි
ව. 600-30) රජු විසින් ද සිය රාජ්‍ය සමයේ මෙහි ඇති ඇතැම් ගොඩනැගිලි ඉදිකළේ යැයි සැලකේ. 7වන සියවසේ දී, මෙලෙස දේවාල-ගොඩනැගිලි ක්‍රියාකාරකම් දකුණු ඉන්දියාවේ ද්‍රවිඩියානු ආරේ ගෘහනිර්මාණ ස්මාරක ඉදිවීමේ ආරම්භය සනිටුහන් කළේ ය
මෙම යුගයේ ඉදිවූ ස්මාරක කිහිපයක් ලෙස ගලෙන් නෙළූ පංච රථ, ආකාශ ගංගාවරෝහණය නැමැති විවෘත අල්ප-උන්නත කැටයම, ගෝවර්ධනධාරී, මහීෂාසුරමර්දිනී වැනි අලංකෘත ලෙන් සහ ජාල-සයන පෙරුමාල් දේවාලය සැලකේ. මේ සියල්ල මාමල්ල යුගයේ ඉදිවූ ඒවායි
8වන සියවසේ දී, ගලෙන්-නෙළූ ඒකශෛලීය දේවාල කෙරෙහි අඩු වැදගත්කමක් හිමිවූ අතර, තවත් පල්ලව රජකු වූ රාජසිංහ (ක්‍රි
700-28) රජ සමයේ ව්‍යූහමය දේවාල ඉදි වන්නට විය
ව්‍යූහමය ගෘහනිර්මාණ ඉදිවීමට ඔහුගේ දායකත්වය අනුස්මරණීය වී ඇත්තේ ඔහු විසින් ඉදිකළ විශාල දේවාලයක් වූ වෙරළාන්ත දේවාලය හේතුවෙනි
මෙම දේවාල සංකීර්ණය දේවාල තුනකින් සමන්විත ය
ඉන් කුඩා ත්‍රිතාල විමාන සහිත බටහිරට මුහුණලා පිහිටි දේවාල රාජසිංහේශ්වර දේවාලය නම් වේ
විශාලතම විමාන සහිත නැගෙනහිරට මුහුණලා පිහිටි දෙවොල ක්ෂත්‍රීයසිංහේශ්වර දේවාලය නම් වේ
අනෙක් දේවාලය වන නරපතිසිංහ පල්ලව විෂ්ණුගෘහය ද නැගෙනහිරට මුහුණලා පිහිටි දිගටි හැඩයෙන් යුත් මණ්ඩපයකි
මෙහි වැතිරගත් විෂ්ණු රුවක් දක්නට ලැබේ
දේවාල වටා පිහිටි ප්‍රාකාර බිත්ති යුගල පසුකාලීන යුගයකට අයත් යැයි කාලනිර්ණය කෙරේ
ව. 897දී චෝළ රාජවංශය විසින් පරාජයට පත්කරන තෙක්ම, 4වන සිට 9වන සියවස් දක්වා පල්ලව පාලනය පැවතිණි
ඉන් අනතුරුව මහාබලිපුරම්හි ඓතිහාසික වැදගත්කම ක්‍රමයෙන් පිරිහී ගියේ ය
ඇතැම් කාලවල දී එය වරායයක් ලෙස හඳුනාගැනුණු නමුත්, ක්‍රමයෙන් එය අභාවයට ගියේ ය
19වන සියවසේ දී පුරාවිද්‍යාඥයින් විසින් මෙය යළි අනාවරණය කරගන්නා ලදී
20වන සියවසේ දී එය ප්‍රධාන සංචාරක ආකර්ෂණයක් වූ අතර, 1984දී එය UNESCO ලෝක උරුම අඩවියක් ලෙස නම්කෙරිණේ i, ii, iii සහ iv සහ නිර්ණායක ඔස්සේ ප්‍රවර්ග හතරක් යටතේයි
බෙංගාල බොක්ක ඇතුළු ඉන්දියානු සාගරයේ 2004 සුනාමිය ඇතිවීමට මොහොතකට පෙර, මහාබලිපුරම් වෙරළ තීරයේ සාගර ජලය  පමණ පසුපසට ඇදී ගිටේ ට
වෙරළේ සිට මෙය නිරීක්ෂණය කළ සංචාරකයින් සහ නිවැසියන් පවසා තිබුණේ ජලයෙන් ඉස්මතු වූ දිගු, ඍජු සහ විශාල ගල් කුළු පෙළක් තමන් දුටු බවයි. සුනාමිය වෙරළ වෙත ඇදෙන විට මෙම ගල් ජලයෙන් නැවත යට විය
කෙසේනමුත්, සියවස් ගණනාවක් පුරා ඒ මත තැන්පත්ව තිබූ අවසාදිත ඉවත්ව ගියේ ය
සුනාමිය හේතුවෙන් පෙර වැසීගොස් පැවති ප්‍රතිමා සහ කුඩා ව්‍යූහයන් කිහිපයක් අනාවරණය විය
ගෘහනිර්මාණ ශිල්පය 
මහාබලිපුරම්හි අනන්‍ය ස්මාරක තුළින් හින්දු දේව සභාවට අයත් ආගමික, සංස්කෘතික සහ ජනප්‍රවාද යන අංගවල සම්මිශ්‍රණයක් පෙන්නුම් කරයි
බෙංගාල බොක්කේ වෙරළ තීරයේ පිහිටි මෙම ස්මාරක සියල්ල තමිල් නාඩුවේ කලාව සහ සංස්කෘතිය පෝෂණය කළ ද්‍රවිඩියානු ගෘහනිර්මාණ ශෛලියෙන් සමන්විත ය
මෙම ස්මාරක පහත පරිදි වේ
මණ්ඩප හෙවත් ලෙන් දේවාල
රථ
ශිව දෙවියන්ගෙන් පශුපත ආයුධය ලබාගැනීමට අර්ජුනගේ තපස දැක්වෙන එළිමහන් අල්ප-උන්නතය
සහ ව්‍යූහමය දේවාල ලෙස වර්ග කළ හැක
ගලෙන්-නෙළූ දේවාල, විශේෂයෙන්ම රථ පසුකාලීන යුගවල දකුණු ඉන්දියානු දේවාල ගෘහනිර්මාණ ශිල්පය සඳහා මූලාකෘති ලෙස භාවිතා විය
ගෘහනිර්මාණ අංග, විශේෂයෙන්ම ප්‍රතිමා දකුණු ඉන්දියාව තුළ පුළුල්ව ව්‍යාප්ත වූ අතර, කාම්බෝජය, අන්නම් සහ ජාවා වෙත ද එහි ආභාසය ව්‍යාප්ත විය
මෙම පූජාස්ථාන නිමැවූ ප්‍රතිමාකරුවන්ගෙන් පැවතෙන්නන් ක්‍රියාකාරී අතර, මහාබලිපුරම් අද්‍යතන නගර සංස්කෘතිය ගොඩනැගීමට ඔවුහු දායක වෙති
වැදගත් සන්ධිස්ථාන

රථ දේවාල 
රථ දේවාල යනු රථවල හැඩයෙන් යුතුව ගොඩනැගූ දේවාලයන් ය
මෙම ඒකශෛලීය ස්මාරක පහ වැලි සහිත වෙරළෙහි ඉහළට මතුව තිබූ ඩයෝරයිට් හෝ ග්‍රැනයිට් පාෂාණවලින් ඉදිකොට ඇත
මේවා පෙරහැරක ඇති රථ මෙන් දිස්වේ
මෙම පංච රථ, පාණ්ඩව රථ (පාණ්ඩවයන් යනු මහාභාරත වීරකාව්‍යයෙහි එන සොයුරන් පස්දෙනා සහ ඔවුන්ගේ පොදු භාර්යාව වන ද්‍රෞපදී) ලෙස හඳුන්වන මේවා 7වන සියවසේ පාල්ලව රාජවංශ සමයට අයත් ය
මෙම පංච රථ පහත පරිදි වේ
ධර්මරාජ රථ, භීම රථ, අර්ජුන රථ, නකුල සහදේව රථ සහ ද්‍රෞපදි රථ එම රථයන් ය
මේවා තනි පාෂාණයකින් වෙනස් සැලැස්මකින් යුතුව කැටයම් කොට ඇත
මේවා අසම්පූර්ණ බැවින් මෙම දේවාලවලින් කිසිවක් වන්දනා කටයුතු සඳහා භාවිතා වූයේ නැත
පංච රථවලට අමතරව 7වන සියවසේ පසුකාලීනව ඉදිවූ ගනේෂ රථ නම් තවත් රථයක් ද වේ
මෙම රථයේ කාලනිර්ණය සඳහා පාදක කොටගෙන ඇත්තේ මාමල්ලගේ මුණුපුරු Iවන පරමේශ්වරවර්මන් පිළිබඳ සඳහන් සෙල් ලිපියකිනි
මණ්ඩප 

මණ්ඩප හෙවත් ගලෙන්-නෙළූ ලෙන් අල්ප-උන්නත කැටයම්වලින් යුත් සිද්ධස්ථාන වේ
මෙවැනි ලෙන් විහාරවල ආදිතම ස්වරූප බෞද්ධ සහ ජෛන යුගවලින් හමුවේ
ලෙන තුළට කැනීම් කළ පසු නියන සහ ගල්කටුව යොදාගෙන කැටයම් කටයුතු සිදු විය
මහාබලිපුරම්හි දැකගත හැකි මණ්ඩප හෙවත් ලෙන් එකොළහ අතුරින් වඩාත්ම වැදගත් ලෙන් දේවාල වන්නේ වරාහ ලෙන් දේවාලය, ක්‍රිෂ්ණා ලෙන් දේවාලය, පංචපාණ්ඩව ලෙන් දේවාලය, සහ මහීෂාසුරමර්දිනී මණ්ඩපයයි
7වන සියවසේ පල්ලව යුගයේ මාමල්ල ශෛලියෙන් යුතුව මේවායේ පනේල කැටයම් කොට ඇති අතර, මීට සමාන කැටයම් ඇති ආදිරාන්චන්ද ලෙන් දේවාල 8වන සියවසේ මහේන්ද්‍රවර්මන් රජ සමයට අයත් යැයි සැලකේ. ලෙන්වල නෂ්ටා‍වශේෂ දුටුවිට පෙනීයන්නේ අතීතයේ ඒවා මත බදාම ආලේපකොට වර්ණගන්වා තිබූ බවයි. මෙහි ලෙන් බිත්තිවල දක්නට ලැබෙන කැටයම් අතුරින් වඩාත්ම විශිෂ්ට කැටයමක් ලෙස දුර්ගා (ශක්ති දේවතාවියගේ ස්වරූපයක්) දෙවඟන විසින් මීගව හිසැති මහීෂාසුරයාව විනාශ කරනු දැක්වෙන කැටයම හැඳින්විය හැක
මහීෂාසුරමර්දිනී ලෙන් දේවාලයේ දක්නට ලැබෙන මෙම කැටයම ඉන්දීය කලාවේ අග්‍රකෘතියක් ලෙස ද හැඳින්වේ
පල්ලව යුගයට අයත් බොහෝ ලෙන් අසම්පූර්ණ ලෙසින් පවතියි
ශෛලමය උන්නතය 

පර්වත හෝ නිදහස් ගල් කුළු මත ග්ල කැටයම් නිර්මාණය කිරීම ද සිදු විය
මහාබලිපුරම්හි දක්නට ලැබෙන වඩාත්ම ප්‍රචලිත අල්ප-උන්නත කැටයම ආකාශ ගංගාවරෝහණය (අර්ජුනගේ තපස හෝ භගීරථගේ තපස යනුවෙන් ද හැඳින්වේ) නැමැති විශාල එළිමහන් පර්වත කැටයමකි
මෙය ලොව පිහිටි විශාලතම අල්ප-උන්නත නිර්මාණය ලෙස වාර්තා වේ
මෙම කැටයම නිර්මාණය කොට ඇත්තේ දැවැන්ත  දිගැති සහ  උසැති දැවැන්ත ගල් කුළු දෙකක් මත ය
එහි හින්දු ආගමික විශ්වාසවල එන කථාපුවත් රැගත් කැටයම් ගණනාවක් දැකගත හැක
ග්‍රනයිට් පාෂාණයෙන් නිර්මාණය කරන ලද මේවා මැදි 7වන සියවසට අයත් අතර, ද හින්දු පුවත්පත පවසන පරිදි එය "ඉන්දියාවේ ප්‍රතිමා කලාවේ විස්මිත නිමැවුමක් වේ
"

ව්‍යූහමය දේවාල 

ව්‍යූහමය දේවාල ද ඉදිකරන ල්දදේ පල්ලව රජවරුන් විසින් 8වන සියවසේ මුල්කාලයේ ය
මෙය පල්ලව රජකු වූ රාජසිංහ (ක්‍රි
ව. 700-28) සමයේ සිදු විය
මෙය පිහිටා ඇත්තේ ඉන්දියානු සාගරයේ වෙරළ තීරයේ වෙරළ අයිනේ ය
මෙය මුහුදු රළ සහ සුනාමිවලින් ද නොනැසී පැවතිණි
මෙම ආකාරයේ දේවාලවලින් වඩාත්ම සුප්‍රකට සහ ප්‍රමුඛ දේවාලය නම් වෙරළාන්ත දේවාල සංකීර්ණයයි
මෙහි කුඩා දෙවොල් දෙකක් සහ විශාල දේවාලයක් දක්නට ලැ‍බේ
මෙය ශිව‍ගේ වාහනය වන නන්දි ගව රුව රැගත් ද්විත්ව ස්තර ප්‍රාකාරයකින් වටවී ඇත
ප්‍රධාන දේවාලය උසින් වැඩි අතර ( සමචතුරස්‍රාකාර පාදමක් මත  උසට විහිදේ) එය පේසාමය පිරමිඩීය කුළුණක් ලෙස යුක්ත ය
මෙහි මහල් පහක් දක්නට ලැබේ
මෙහි නැටයම් ගණනාවක් ඇති අතර, එය ශිව දෙවියන්ට පුදකොට ඇති
මෙම දේවාලයේ මුල් අංගණයේ තවත් කුඩා දේවාලයක් ඇත
මෙම සංකීර්ණයේම පිහිටි අනෙක් දේවාල ද්විත්වය මෙම විශාල දේවාලයට පසුපසින් එකිනෙකට මුහුණලා ඉදිකොට ඇත
මේවා රාජසිංහේශ්වර හෙවත් නරපතිසිංහ පල්ලව විෂ්ණුගෘහ සහ ක්ෂත්‍රීයසිංහේශ්වර යන නම් වලින් හැඳින්වේ
මින් අවසානයට සඳහන් කළ දෙවොල ශිව දෙවියන්ට පුදකළ එකක් වන අතර, මුලින් සඳහන් කළ දේවාලය තුළ වැතිරගත් අනන්තශයන විෂ්ණු නිරූපිත ුපරාතන ප්‍රතිමාවක් ඇත
පසුපස දේවාල බිත්තිවල ශිව, පාර්වතී සහ ඔවුන්ගේ පුත් ස්කන්ධ නිරූපිත කැටයම් දැකගත හැක
රාජසිංහේශ්වර දේවාලය ඉදිරිපිට මණ්ඩපය එහි යටමාලය තෙක් දැකගත හැක
සම්පූර්ණ දේවාල සංකීර්ණයම නන්දි ගව රූවලින් විසිතුරු කළ ප්‍රාකාරයකින් වටවී ඇත
වෙරළාන්ත දේවාලය මුහුදට යාබදව පිහිටි නිසා, එය රළු මුහුදු රළ සහ ලවණ මිශ්‍ර සුළංවලට නිරාවරණය වේ
ඉන්දියානු පුරාවිද්‍යා දෙපාර්තමේන්තුව විසින් රළ කඩන සවිකිරීම, බිත්තිවල පල්පයක් ගැල්වීම සහ වෙරළ තීරයේ Casuarina ශාක වගාකිරීම වැනි සංරක්ෂණ ක්‍රම දියත් කොට ඇත
සංරක්ෂණය 
වසර 40කට පමණ පසු, 2003දී මහාබලිපුරම් අලංකාර කිරීමේ ව්‍යාපෘතියක් ආරම්භ කරන ලදී
සංචාරක සහ සංස්කෘතික ඒකාබද්ධ අමාත්‍යාංශය විසින් කෝටි ගණනක මුදලක් වැයකොට "මාමල්ලපුරම් සමෝධානිත සංවර්ධනය" නම් ව්‍යාපෘතියක් දියත් කොට ඇත
ස්මාරක අවට පෙදෙස් පිරිසිදු කිරීම, වැටවල් යෙදීම, තෘණ වගා සහ මාවත් සැකසීම, උද්‍යාන ගොඩනැගීම අවසර ඉදිකිරීම් ඉවත් කිරීම වැනි ක්‍රියාමාර්ග මෙහි දී අනුගමනය කෙරේ
Son et lumiere (ආලෝක සහ ශබ්ද වැඩසටහන) වැඩසටහනේ දී ස්මාරක රාත්‍රියේ ආලෝකවත් කිරීම සිදුවේ
පුරාවිද්‍යා දෙපාර්තමේන්තුව විසින් තෘණ වගා සහ මාවත් සකසා තිබුණ ද, නිවාස සහ නාගරික සංවර්ධන සංස්ථාව (HUDCO) විසින් වෙරළාන්ත දේවාලය සහ පංච රථ වෙත දිවෙන මාර්ගවල දෙපස උද්‍යාන සැලසුම් කොට ඇත
මේවාත් බලන්න 
 තමිල් නාඩුවේ සංචාරක කර්මාන්තය

ආශ්‍රේයයන් 

හින්දු ලෝක උරුම අඩවි
ඉන්දියාවේ ලෝක උරුම අඩවි
මහාබලිපුරම්
තමිල් නාඩුවේ ස්මාරක සහ අනුස්මරණ
ඉන්දියානු ගලෙන්-නෙළූ ගෘහනිර්මාණ ශිල්පය
ශෛලමය උන්නත
ජ්‍යෝතිකා සරවණන් (විවාහයට පෙර ජ්‍යෝතිකා සදානා
උපත 1977 ඔක්තෝබර් 18) යනුවෙන් හැඳින්වෙන්නේ ප්‍රධාන වශයෙන් දෙමළ චිත්‍රපටවල පෙනීසිටින ඉන්දියානු නිළියකි
මීට අමතරව ඇය ඇතැම් කන්නඩ, මලයාලම්, තෙලිඟු සහ හින්දි චිත්‍රපට සඳහා දායක වී ඇත
ඇය බොලිවුඩය වෙත පිවිසියේ ප්‍රියදර්ශන් විසින් අධ්‍යක්ෂනය කළ හින්දි චිත්‍රපටයක් වූ ඩෝලි සාජා කේ රඛ්නා තුළිනි
ඇයව හොඳම කෝඩුකාර නිළිය සඳහා ෆිල්ම්ෆෙයාර් සම්මානය සඳහා ද සලකා බැලුණේ, ඇගේ ප්‍රථම දෙමළ චිත්‍රපටය වූ වාලි සහ ඇගේ ප්‍රථම තෙලිඟු චිත්‍රපටය වූ චිරන්ජීවි සමග ප්‍රධාන චරිත නිරූපණය කළ තාගෝර් චිත්‍රපටයටත් පෙරයි
ජ්‍යොතිකා විචාරක පැසසුමට පාත්‍ර වූයේ පේරාලගන් චිත්‍රපටයේ ඇය නිරූපණය කළ අන්ධ කාන්තා චරිතය, චන්ද්‍රමුඛී චිත්‍රපටයේ චන්ද්‍රමුඛී සහ ගංගා චරිත, මොලි චිත්‍රපටයේ ගොලු බිහිරි යුවතියගේ චරිතය සහ 36 වයදිනිලේ චිත්‍රපටයේ මැදිවියේ කාන්තා චරිතය හේතුවෙනි
කෙසේනමුත්, ඇගේ රංගන දිවියේ හැරවුම් ලක්ෂ්‍ය වූයේ වාලි (1999) සහ කුෂි (2000) යන චිත්‍රපට ලද සාර්ථකත්වයයි
ඇගේ රංගන දිවියේ උච්චස්ථානයේ ඇය පචෛකිලි මුතුචරම් (2006) චිත්‍රපටයේ දුෂ්ට චරිතයක් නිරූපණය කිරීමට එකඟවූවා ය
වාලි චිත්‍රපටයේ රංගනය වෙනුවෙන් ඇය සිය ප්‍රථම ෆිල්ම්ෆෙයාර් සම්මානය වූ  හොඳම කෝඩුකාර නිළිය සඳහා ෆිල්ම්ෆෙයාර් සම්මානය – දකුණ සම්මානය හිමි කරගත්තා ය
කුෂි චිත්‍රපටය වෙනුවෙන් ඇය ෆිල්ම්ෆෙයාර් හොඳම දෙමළ නිළිය සම්මානය හිමිකරගත්තා ය
අන් අනතුරුව එළැඹි සාර්ථක චිත්‍රපට මාලාව හේතුවෙන් ඇය ප්‍රමුඛත්වයට පත්වූවා ය
මෙහි දී කුෂි, ධූල්,  තෙනාලි, තිරුමලෛ, ඩුම් ඩුම් ඩුම්, ස්නේගිතියේ, කාක කාක, පේරාලගන්, චන්ද්‍රමුඛී, June R, පචෛකිලි මුතුචරම්, මොලි සහ 36 වයදිනිලේ යන චිත්‍රපට ප්‍රධාන විය
වසර ගණනාවක් පෙම් සබැඳියාවකින් අනතුරුව 2006 සැප්තැම්බර් 11 දින නළු සූරියා සමග විවාහ වීමෙන් පසුව ඇය ක්ෂේත්‍රයෙන් ඉවත් වූවා ය
මේ වනවිට ඇය ක්ෂේත්‍රයේ උච්චස්ථානයේ පසුවූවා ය
ඔහු සමග ඇය චිත්‍රපට හතක චරිත නිරූපණය කොට තිබිණි
ඇය ෆිල්ම්ෆෙයාර් සම්මාන තුනක්, තමිල් නාඩු ප්‍රාන්ත චිත්‍රපට සම්මාන තුනක්, දිනකරන් සම්මාන හතරක්, සිනෙමා එක්ස්ප්‍රස් සම්මාන, අන්තර්ජාතික දෙමළ චිත්‍රපට සම්මාන ඇතුළු සම්මාන සහ නිර්දේශ ගණනාවක් හිමි කරගෙන ඇත
මීට අමතරව ඇය කලෛමාමණි සම්මානලාභිනියක ද වේ
ඇය චිත්‍රපට ක්ෂේත්‍රය වෙත සිය ආගමනය සනිටුහන් කළේ 36 වයදිනිලේ (2015) චිත්‍රපටය තුළිනි
මේ වෙනුවෙන් ඇය විචාරකයන් වෙතින් යහපත් ප්‍රතිචාර හිමි කරගත් අතර, ඇගේ රංගනය වෙනුවෙන් ඇය හොඳම නිළිය සඳහා ෆිල්ම්ෆෙයාර් විචාරක සම්මානය ද හිමි කරගත්තා ය‍
ෆිල්ම්ෆෙයාර් දකුණු සම්මාන උළෙලේ හොඳම නිළිය ප්‍රවර්ගයෙන් වැඩිම නිර්දේශ සංඛ්‍යාවක් හිමි කරගත් නිළිය ද ඇයයි
එසේම හොඳම නිළිය සඳහා ෆිල්ම්ෆෙයාර් සම්මානය - දෙමළ සහ හොඳම නිළිය සඳහා ෆිල්ම්ෆෙයාර් විචාරක සම්මානය යන සම්මාන ද්විත්වයම හිමි කරගත් පළමු නිළිය ද ඇයයි
මුල්කාලීන සහ පෞද්ගලික දිවිය
ජ්‍යෝතිකා උපත ලැබූයේ චිත්‍රපට නිෂ්පාදකයකු වූ චන්දර් සදානා සහ සීමා සදානාට දාව ඉන්දියාවේ මුම්බායිහි ය
නිළියක වන නාග්මා ඇගේ අර්ධ-සොයුරියයි
ඇය සිය පාසල් අධ්‍යාපනය හදාළේ මුම්බායේ ලර්නර්’ස් ඇකඩමිය වෙතිනි
පසුව ඇය මුම්බායේ මිථිබායි විද්‍යාලයෙන් මනෝවිද්‍යාව හැදෑරුවා ය
මීට අමතරව ඇයට රෝෂිනී (උපන් නම රාධිකා) නම් සොයුරියක ද, ප්‍රියදර්ශන් වෙනුවෙන් සහකාර අධ්‍යක්ෂක ලෙස කටයුතු කරන සුරාජ් නම් සොහොයුරකු ද වේ
2006 සැප්තැම්බර් 11 දින ජ්‍යෝතිකා නළු සූරියා සමග විවාහ වූවා ය
ඔවුන් දෙදෙනා එක්ව චිත්‍රපට හතක රංගනයෙහි යෙදී තිබිණි
මෙම චිත්‍රපට වූයේ පූවෙල්ලම් කේට්ටුප්පාර්, උයිරිලේ කලන්තතු, කාක කාක, පේරාලගන්, මායවි, June R සහ සිල්ලුනු ඔරු කාදල් චිත්‍රපටයි
මෙම යුවළට මේ වනවිට දරුවන් දෙදෙනකු සිටින අතර, ඔවුන් දියා (උපත 2007 අගෝස්තු 10) නම් දියණියක සහ දේව් (2010 ජූනි 7) නැමැති පුත්‍රයෙකි
වෘත්තිය

1998–2002 
ඇය රංගන ක්ෂේත්‍රයට පිවිසියේ ප්‍රියදර්ශන් විසින් අධ්‍යක්ෂණය කළ හින්දි චිත්‍රපටයක් වූ ඩෝලි සාජා කේ රඛ්නා තුළිනි
මෙය ආර්ථික අතින් එතරම් සාර්ථකත්වයට පත්නොවිණි
India Today පුවත්පත සමග 2000දී පැවති සම්මුඛ සාකච්ඡාවක දී, ප්‍රියදර්ශන් පැවසූයේ ‍එම චිත්‍රපටය අවහිර වීමෙන් පසුව තමන් "පීඩනයට ලක්වූ බවයි"
ඇයව හොඳම කෝඩුකාර නිළිය සඳහා ෆිල්ම්ෆෙයාර් සම්මානය වෙත නිර්දේශ වුව ද, එම සම්මානය හිමි වූයේ දිල් සේ
චිත්‍රපටයේ ප්‍රීති සින්ටා හටයි
ඇගේ පළමු චරිතය වූ වාලි (1999) චිත්‍රපටයේ චරිතය වෙනුවෙන් ඇය හොඳම ‍කෝඩුකාර නිළිය සඳහා ෆිල්ම්ෆෙයාර් සම්මානය - දකුණ, සහ දිනකරණ් හොඳම කෝඩුකාර නිළිය, සිනෙමා එක්ක්ප්‍රස් හොඳම දෙමළ නවක නිළිය සඳහා වන සම්මානය ද හිමිකරගත්තා ය
එසේම ඇය "අමුදා සුරාභි" හොඳම නවක නිළිය සම්මානය ද හිමි කරගත්තා ය
පසුව එම වර්ෂයේම, ඇය පූවෙල්ලම් කේට්ටුප්පාර් චිත්‍රපටයේ ප්‍රධාන චරිත නිරූපණය කළා ය
මෙහි ඇය විසින් නිරූපණය කළේ එහි ප්‍රධාන නළුවාට පෙම්කරන තැනැත්තියකගේ චරිතයයි
මෙහි ප්‍රධාන නළුවා වූයේ ඇගේ සැමියා වූ සූරියායි
කුෂි චිත්‍රපටය ලද සාර්ථකත්වය ඇගේ දිවියේ හැරවුම් ලක්ෂ්‍යයක් විය
2000 සහ 2002 අතර කාලයේ සාර්ථක චිත්‍රපට මාලාවකටම ඇය දායකත්වය සැපයුවා ය
මේ අතර මුගවරී, ඩුම් ඩුම් ඩුම් සහ ස්නේගිතියේ චිත්‍රපට ප්‍රධාන වේ
මෙහි වීරයාගේ චරිතය සේම ඇගේ චරිතය ද අතිශයින් වැදගත් විය
මෙම කාලයේම ඇය කමල් හාසන් සමග විනෝදාත්මක චිත්‍රපටයක් වූ තෙනාලි චිත්‍රපටයට දායක වූවා ය
කුෂි චිත්‍රපටයේ රංගනය වෙනුවෙන් ඇය ෆිල්ම්ෆෙයාර් හොඳම දෙමළ නිළිය සම්මානය සහ සිනෙමා එක්ස්ප්‍රස් හොඳම නිළිය සඳහා සම්මානය - දෙමළ යන සම්මාන හිමි කරගත්තා ය
Rhythm චිත්‍රපටයේ ඇගේ චරිතය කුඩා එකක් වුව ද, එය පුළුල් පැසසුමට ලක් විය
කුෂි චිත්‍රපටයේ සාර්ථකත්වයෙන් පසු, ඇය Friends චිත්‍රපටයේ ප්‍රධාන චරිත නිරූපණය සඳහා තෝරාගැනුණේ විජේ සමග ය
නමුත් පසුව ඒ සඳහා දේවයාණි තෝරාගැනිණි
ඇය පළමුවරට මණි රත්නම් සමග කටයුතු කළේ ඔහුගේ නිෂ්පාදන සමාගම වූ මැඩ්‍රාස් ටෝකීස්හි ප්‍රේමනීය ප්‍රහසන චිත්‍රපටයක් වූ ඩුම් ඩුම් ඩුම් චිත්‍රපටයේ රාංගනයේ යෙදෙමිනි
මෙහි ඇය සහ මාධවන් විසින් ප්‍රධාන චරිත නිරූපණය කළ අතර, මෙම චිත්‍රපටය විචාරක පැසසුමට ලක් විය
මෙය තමිල් නාඩුවේ පමණක් නොව, එහි හඬකැවූ ප්‍රභේදය සමගින් ආන්ධ්‍ර ප්‍රදේශයේ ද සාර්ථකත්වයට පත් විය
මීට අමතරව ඇය කන්නඩ චිත්‍රපට කර්මාන්තයට දායක වූයේ උපේන්ද්‍රා සමග රංගනයේ යෙදුණු නගරාහවු චිත්‍රපටය තුළිනි
මෙහි ඇය ද්විත්ව චරිත නිරූපණයක් සිදුකළා ය
පසුව ඇය ප්‍රියදර්ශන් විසින් අධ්‍යක්ෂණය කළ දෙමළ සංත්‍රාස චිත්‍රපටයක් වූ ස්නේගිතියේ සඳහා දායක විය
මෙය සියලුම දකුණු ඉන්දීය භාෂාවලින් නිර්මාණය කෙරිණි
2003–2006
2003දී ඇය වික්‍රම් සමග ධූල් චිත්‍රපටයේත්, සූරියා සමග කාක කාක චිත්‍රපටයේත් සහ විජේ සමග තිරුමලෛ චිත්‍රපටයේත් ප්‍රධාන චරිත නිරූපණය සිදුකළා ය
මේ සියල්ල බොක්ස් ඔෆීස් අතින් සාර්ථක විය
මින් කාක කාක චිත්‍රපටය ඇගේ රංගන දිවියේ දැවැන්ත සන්ධිස්ථානයක් ලෙස සැලකේ. ධූල් සහ කාක කාක චිත්‍රපටවල රංගනය හේතුවෙන් ඇය දකුණු ෆිල්ම්ෆෙයාර් සම්මාන සඳහා නිර්දේශ වූවා ය
අන්තර්ජාතික දෙමළ චිත්‍රපට සම්මාන උළෙලේ දී හොඳම නිළිය සඳහා විශේෂ ජූරියේ සම්මානය ඇයට හිමි විය
ධූල්, කාක කාක සහ තිරුමලෛ චිත්‍රපට වසරේ ඉහළම චිත්‍රපට 10 අතරට පැමිණීමට සමත් විය
ද හින්දු පුවත්පත රචනා කළේ ඇය "සැබැවින්ම කොලිවුඩයේ අවිවාදිත රැජින" බවයි. රංගනය කෙරෙහි ඇගේ කැපවීම හේතුවෙන් නළු වික්‍රම් විසින් ඇයව හැඳින්වූයේ කමල් හාසන් ආර්යාව ලෙසයි
2004දී, ඇය සූරියා සමගින් විචාරක පැසසුමට පත් පේරාලගන් චිතපටයේ ද්විත්ව චරිත නිරූපණය කළා ය
මෙහි දී ඇය දිනකරණ් හොඳම නිළිය සම්මානය, තමිල් නාඩු ප්‍රාන්ත හොඳම නිළිය සම්මානය, ෆිල්ම්ෆෙයාර් හොඳම නිළිය නිර්දේශ වීම ඇතුළු සම්මාන කිහිපයක් හිමි කරගත්තා ය
2005දී, ඇය මන්මදන් චිත්‍රපටයේ රංගනයේ යෙදුණේ සිලම්බරසන් සමගිනි
තෙලිඟු චිත්‍රපටයක් වූ තාගෝර් චිත්‍රපටයේ ඇය ප්‍රධාන චරිත නිරූපණයෙන් දායක වූයේ චිරන්ජීවි ද සමගයි
ආර්ථික වශයෙන් සාර්ථකත්වයට පත් මෙය අන්තර්ජාතික ඉන්දියානු චිත්‍රපට ඇකඩමි සම්මාන උළෙලේ දී තිරගත විය
ඇගේ වඩාත් සාර්ථකම චිත්‍රපටය වූයේ රජිනිකාන්ත රැඟූ චන්ද්‍රමුඛී නම් 2005 චිත්‍රපටයයි
මෙහි ඇය චන්ද්‍රමුඛී නම් චරිතය නිරූපණය කළා ය
චන්ද්‍රමුඛීහි රංගන ප්‍රතිභාව වෙනුවෙන් ඇය සම්මාන ගණනාවක් හිමි කරගත් අතර තමිල් නාඩු ප්‍රාන්ත චිත්‍රපට සම්මානයක් සහ ෆිල්ම්ෆෙයාර් සම්මාන නිර්දේශයක් ද මීට ඇතුළත් ය
භද්‍රන් විසින් අධ්‍යක්ෂණය කළ උදයොන් චිත්‍රපටයේ මෝහන්ලාල් සමග රංගනයේ යෙදීමට ඇයට අවස්ථාවක් හිමිවූ නමුත්, දෙමළ චිත්‍රපටවල කාර්ය බහුලත්වය හේතුවෙන් ඇයට එයට දායක විය නොහැකි විය
2006 වර්ෂයේ ඇගේ පළමු චිත්‍රපටය වූයේ සිලම්බරසන් ප්‍රධාන චරිත නිරූපණය කළ සරවණා චිත්‍රපටයයි
මෙය මන්මදන් චිත්‍රපටයෙන් පසුව තිරගත වූවකි
June R චිත්‍රපටයේ ඇගේ චරිතය චිත්‍රපටය මුදාහැරීමටත් පෙර ඇගයුමට ලක් විය
ජ්‍යෝතිකාගේ අංගනය මනාව ඔපමට්ටම් වී ඇති අතර, හෘදයාංගම ලෙසින් ඉදිරිපත් කරන්නී ය
ඇය ඇගේ හැඟීම් අලංකෘත ලෙසින් ඉදිරිපත් කරන්නී ය
2006දී නිකුත් වූ ඇගේ චිත්‍රපට අතර ගෞතම් මෙනන් විසින් රචනය සහ අධ්‍යක්ෂණය කළ අපරාධ-සංත්‍රාස චිත්‍රපටයක් වූ වේට්ටෛයාඩු විලෛයාඩු සහ සූරියා සමග රංගනයේ යෙදුණු සිල්ලුනු ඔරු කාදල් චිත්‍රපට ප්‍රධාන වේ
මෙම චිත්‍රපටවල නිරූපණය කළ චරිත හේතුවෙන් ඇය ෆිල්ම්ෆෙයාර් සම්මාන උළෙලේ දී හොඳම නිළිය ප්‍රවර්ගයෙන් නිර්දේශ ලබා ගැනීමට සමත් වූවා ය
මින් පළමුව සඳහන් චිත්‍රපටය හින්දියෙන් හඬකවා The Smart Hunt යනුවෙන් ප්‍රදර්ශනය කෙරිණි
2007–2008
2007 වර්ෂයේ ඇගේ අවසන් චිත්‍රපට වූයේ ගෞතම් මෙනන්ගේම පචෛකිලි මුතුචරම් සහ විචාරක පැසසුමට පත් මොලි චිත්‍රපටයයි
මෙම චිත්‍රපට දෙකෙන් පළමුවැන්නෙහි ඇය ඍණාත්මක චරිතයක් (ඇගේ රංගන දිවියේ ප්‍රථම වරට) නිරූපණය කළ අතර, දෙවන චිත්‍රපටයෙහි ගොළු බිහිරි යුවතියක ලෙස ඇය නිරූපණය කළ චරිතය පුළුල් ඇගයුමට ලක් විය
මොලි චිත්‍රපටය ඇයට විචාරක පැසසුම් හිමි කරදුන්නේ ය
මෙම රංගනය හේතුවෙන් ඇයට හොඳම නිළිය සඳහා ජාතික චිත්‍රපට සම්මානය සමීපයටම යාමට හැකි විය
කෙසේනමුත් ඇයට අවසානයේ එම සම්මානය හිමිනොවිණි
පචෛකිලි මුතුචරම් තුළ ඇය තීරණාත්මක රංගනයක යෙදෙයි
ඇගේ මලයාලම් චිත්‍රපට වූ රාකිලිපට්ටු සහ සීත කල්‍යාණම් චිත්‍රපට පිළිවෙලින් 2007 සහ 2009 වර්ෂවල දී තිරගත විය
පසුව ජ්‍යෝතිකා රූපවාහිනී වෙළඳ දැන්වීම් ඔස්සේ සිය යළි පැමිණීම සනිටුහන් කළා ය
2008දී, ඇය කෙටි චිත්‍රපටයක් වූ හීරෝවා
සීරෝවා
චිත්‍රපටයේ රංගනයේ යෙදුණා ය
මෙම චිත්‍රපටය රචනය සහ නිෂ්පාදනය කරන ලද්දේ ඇගේ මාමණ්ඩිය වූ සිවකුමාර් විසිනි
විජේ, ආර්. මාධවන් සහ සූරියා මෙහි ප්‍රධාන චරිත නිරූපණයෙන් දායක වූහ
2015–වර්තමානය (යළි පැමිණීම)
ජ්‍යෝතිකා දෙමළ සිනමාව වෙත සිය පුනරාගමනය සනිටුහන් කළේ 36 වයදිනිලේ චිත්‍රපටය තුළිනි
මෙය ජනප්‍රිය How Old Are You
මලයාලම් චිත්‍රපටයේ ප්‍රතිනිර්මාණයකි
මෙහි ඇය නිරූපණය කළ සිය දෙපයින් නැගී සිටීමට උත්සාහ දරන මැදිවියේ ගෘහණියගේ චරිතය හේතුවෙන් ජ්‍යෝතිකා විචාරක පැසසුමට ලක් විය
63වන බ්‍රිටැනියා දකුණු ෆිල්ම්ෆෙයාර් සම්මාන උළෙලේ හොඳම නිළිය සඳහා ෆිල්ම්ෆෙයාර් විචාරක සම්මානය ඇය හිමි කරගත්තා ය
මෙම සම්මානයත් සමග හොඳම නිළිය සඳහා ෆිල්ම්ෆෙයාර් සම්මානය - දෙමළ සහ හොඳම නිළිය සඳහා ෆිල්ම්ෆෙයාර් විචාරක සම්මානය යන සම්මාන ද්විත්වයම හිමි කරගත් ප්‍රථම නිළිය වීමට ඇය සමත්වූවා ය
හොඳම නිළිය සහ හොඳම චිත්‍රපටය වෙනුවෙන් සූරියා සමගින් ඇය බිහයින්ඩ්වුඩ්ස් ස්වර්ණ පදක්කම් හිමි කරගත්තා ය
මෙම චිත්‍රපටය බොක්ස් ඔෆීස් අතින් මධ්‍යස්ථ සාර්ථකත්වයක් හිමි කරගත්තේ ය
36 වයදිනිලේ චිත්‍රපටයේ ශ්‍රව්‍ය නිකුතුවේ සහ චිත්‍රපටයේ සාර්ථක මුදාහැරීමත් සමග ජ්‍යෝතිකා සිය සැමියා වූ සූරියා සහ ඇගේ ඇතැම් මිතුරන්ව අගය කළේ ඔවුන් තමන්ගේ යළි පැමිණීමට පෙළඹවූ බව පවසමිනි
දෙමළ රූපවාහිනී වැඩසටහනක් වූ Koffee with DDහි දී ජ්‍යෝතිකා සඳහන් කළේ අපට අනාගතයේ ඇය කලාකාරිණියක මිස වීරවරියක ලෙස දැකගත නොහැකි බවයි.

36 වයදිනිලේ චිත්‍රපටයේ සාර්ථකත්වයෙන් පසු, 2016 පෙබරවාරියේ දී අධ්‍යක්ෂක බ්‍රම්මා විසින් තමන් විසින් රච‍නයෙහි යෙදුණු "ස්ත්‍රී-කේන්ද්‍රීය" චිත්‍රපටයක් සඳහා ඇයව තෝරාගන්නා ලදී
ඇගේ සැමියා වූ සූරියා මෙයට මූල්‍යමය අනුග්‍රහය දැක්වීමට ඉදිරිපත් විය
අනතුරුව චිත්‍රපටයේ සිය චරිතය සඳහා සූදානම් වීමට ජ්‍යෝතිකා දින විස්සක් පුරා වැඩමුළු මාලාවකට සහභාගී වූවා ය
මගලිර් මාට්ටුම් නැමැති මෙම චිත්‍රපටය රචනය සහ අධ්‍යක්ෂණය කරන ලද්දේ බ්‍රම්මා විසිනි
මෙය කූට්ට්‍රම් කඩිතල් (2015) චිත්‍රපටයෙන් පසු සිය දෙවන නිර්මාණය විය
මෙහි ප්‍රමුඛ චරිත නිරූපණය කරන්නේ සාරණ්‍යා, ඌර්වෂි, භානුප්‍රියා, නසාර් සහ ලිවිංස්ටන් විසිනි
සූරියා විසින් නිෂ්පාදනය කරන ලද මෙහි නිෂ්පාදන කටයුතු 2016 ජූලි මස ආරම්භ විය
මීට අමතරව ඇය 2016 සැප්තැම්බරයේ දී ශ්‍රී තේනන්දල් ෆිල්ම්ස් ආයතනයේ තවත් චිත්‍රපටයක් සඳහා අත්සන් තැබුවා ය
අට්ලී විසින් අධ්‍යක්ෂණය කරන මෙහි ප්‍රධාන චරිතය විජේ විසින් නිරූපණය කරනු ලබයි
රූගත කිරීම් ඇරඹී දින කිහිපයකට පසුව ජ්‍යෝතිකා ව්‍යාපෘතියෙන් ඉවත් වූ අතර, නිත්‍යා මෙනන් ඇගේ චරිතය නිරූපණය කළා ය
මෙම විස්ථාපනය පිළිබඳ මෙතෙක් කිසිදු නිල නිවේදනයක් නිකුත් කොට නැත
පෙබරවාරි මස අග දී සූරියා විසින් ජ්‍යෝතිකාගේ නව චිත්‍රපටය ප්‍රවීණ අධ්‍යක්ෂකගේ චිත්‍රපටයක් බව සනාථ කළේ එහි මුහුරත් පෝස්ටර මුදාහැරීමෙනි
මෙම චිත්‍රපටය නාචියාර් ලෙස නම්කොට ඇති අතර, ජ්‍යෝතිකා විසින් එහි අවතාරයකගේ චරිතය නිරූපණය කරයි
නාචියාර් චිත්‍රපටයේ ප්‍රධාන නළුවා ලෙස ජී. වී. ප්‍රකාශ් තෝරාගෙන ඇත
ඔහුගේ මංගල දැක්ම පෝස්ටර මෑතක දී මුදාහැර ඇත
චිත්‍රපටයේ සංගීත නිර්මාණය ඉලයරාජා විසින් සිදු කරනු ලබයි
තෙලිඟු වෘත්තිය

ජ්‍යෝතිකාගේ පළමු තෙලිඟු දායකත්වය වූයේ තාගෝර් චිත්‍රපටයේ ඇය නිරූපණය කළ ප්‍රධාන චරිතයයි
මෙහි ඇය චිරන්ජීවිගේ බිරිඳ ලෙස චරිත නිරූපණය කළා ය
අන්තර්ජාතික ඉන්දියානු චිත්‍රපට ඇකඩමි සම්මාන උළෙලේ දී ප්‍රදර්ශනය කෙරුණු මෙය ආර්ථික අතින් සාර්ථකත්වයට පත් විය
ඔහු සමග ඉන්ද්‍රා චිත්‍රපටයේ ප්‍රධාන චරිත දෙකෙන් ඕනෑම එකක් නිරූපණයට ඇයට ආරාධනා හිමිවුව ද, ඇය ඒවා ප්‍රතික්ෂේප කළේ දෙමළ චිත්‍රපටවල සහ උපේන්ද්‍රා සමග ඇය රැඟූ ඇගේ ප්‍රථම කන්නඩ චිත්‍රපටයේ කටයුතුවල කාර්යබහුලත්වය හේතුවෙනි
ඇය තෙලිඟු සිනමාවට පිවිසියේ චිරක්ජීවි සමග රංගනයෙන් වුව ද, ඇගේ පළමු තෙලිඟු චිත්‍රපටය වූයේ වන් ටූ ත්‍රී නම් ත්‍රිභාෂා චිත්‍රප‍ටයයි
ඇයට ලක්ෂ්මි නරසිංහ චිත්‍රපටයේ නන්දමුරි බාලක්‍රිෂ්ණා සමග සහ මහාරාධි චිත්‍රපටයේත් ප්‍රධාන චරිත නිරූපණයට ආරාධනා හිමිවුව ද ඇය එය ප්‍රතික්ෂේප කළේ දින සම්බන්ධ ගැටලු හේතුවෙනි
මින් දෙවනුව සඳහන් කළ චිත්‍රපටය ඇය රංගනයේ යෙදුණු 2003 සාර්ථක දෙමළ චිත්‍රපටයක් වූ කාක කාක චිත්‍රපටයේ තෙලිඟු ප්‍රතිනිර්මාණයයි
ආධුනික අධ්‍යක්ෂකවරයකු වූ රාඝවා ලෝරන්ස්ගේ මාස් චිත්‍රපටයේ නාගාර්ජුනා අක්කිනේනි සමගින් ඇය රංගනයෙහි යෙදුණා ය
ෆිල්ම්ෆෙයාර් සම්මාන උළෙලේ හොඳම නිළිය ප්‍රවර්ගයෙන් ඇය නිර්දේශ වූවා ය
මෙම චිත්‍රපටය දෙමළ බසින් හඬකවා වීරන් ලෙස විකාශය කෙරුණු අතර එය අතිශය සාර්ථක විය
මෙහි හින්දියෙන් හඬකැවූ ප්‍රභේදය මේරි ජුන්ග් - වන් මෑන් ආමි නම් විය
මෙම චිත්‍රපටය බොක්ස් ඔෆීස් අතින් අතිශය සාර්ථකත්වයට පත් වූයේ ආදායම් වාර්තා තබමිනි
නිෂ්පාදක එම්. එස්. රාජු විසින් සිය වර්ෂම් චිත්‍රපටයේ ප්‍රභාස් සමග ප්‍රධාන චරිත නිරූපණය කිරීමට ඇයට ආරාධනා කළ නමුත්, ඇය එම ආරාධනය ප්‍රතික්ෂේප කළා ය
එයට හේතුව චන්ද්‍රමුඛී චිත්‍රපටයේ සුපිරි නළු රජ්නිකාන්ත් සමග රංගනයේ යෙදීමට එහි දින බාධාවක් වීමයි
චන්ද්‍රමුඛීහි සාර්ථකත්වයත් සමගින් ඇය සුපිරි නිළියක ලෙස විරුදාවලි ලැබුවා ය
ඇගේ අවසන් තෙලිඟු චිත්‍රපටය වූයේ රවි තේජා සමග රංගනයේ යෙදුණු Shock චිත්‍රපටයයි
මෙය නිෂ්පාදනය කරන ලද්දේ රාම් ගෝපාල් වර්මා විසිනි
මේ හේතුවෙන් ඇය නැවත වරක් ෆිල්ම්ෆෙයාර් සම්මාන උළෙලේ හොඳම නිළිය ලෙස නිර්දේශ හිමි කරගැනීමට සමත් වූවා ය
ස්ටාලින් තෙලිඟු චිත්‍රපටයේ චිරන්ජීවි සමග රංගනයේ යෙදීමට ඇයට නැවත වරක් ඇයට අවස්ථාවක් හිමිවූ නමුත්, එය පසුව අහිමි විය
ශ්‍රී රාමදාසු චිත්‍රපටයේ නාගාර්ජුනා සමගත් ලක්ෂ්මි චිත්‍රපටයේ වෙන්කටේෂ් සමගත් ප්‍රධාන චරිත නිරූපණයට ඇයට ආරාධනා හිමිවූ නමුත්, ඇය ඒ සියල්ල ප්‍රතික්ෂේප කළේ කාර්යබහුල වීම හේතුවෙනි
දෙමළ චිත්‍රපට අධ්‍යක්ෂක ශ්‍රී රාඝවාගේ (හෙවත් සෙල්වරාඝවන්) කුළුඳුල් තෙලිඟු අධ්‍යක්ෂණය වූ ආදාවරි මටකලු අර්ධලු වෙරුලේ චිත්‍රපටයේ වෙන්කටේෂ් සමග රැඟුමට ජ්‍යෝතිකා තෝරාගැනිණි
ජ්‍යෝතිකා මෙයට අත්සන් තැබූව ද, පසුව ඉන් ඉවත් වූයේ සිය විවාහයේ තටයුතු හේතුවෙනි
පසුව මෙම චරිතය ත්‍රිෂා ක්‍රිෂ්ණන් විසින් නිරූපණය කරන ලදී
ඇගේ මොලි චිත්‍රපටය තෙලිඟු බසින් මාතරානෛ මෞනමිඩි යන නාමයෙන් මුදාහැරුණු අතර, ඇගේ රංගනය වෙනුවෙන් විචාරක පැසසුමට ඇය ලක්වූවා ය
මෙය ආර්ථික අතින් ද සාර්ථක විය
වෙනත් නිර්මාණ
අතීතයේ ජ්‍යෝතිකා ඉදයම් තෙල් සහ පැරගන් පාවහන් සඳහා සන්නාම තානාපතිනියක ලෙස කටයුතු කොට ඇත
මීට අමතරව ඇය RmKV සේද සාරි සහ චෙන්නායිහි Wardrobe Hub වෙනුවෙන් ද සන්නාම තානාපතිනියක ලෙස කටයුතු කළා ය
පසුව, ඇය සිය සැමියා වූ සූරියා සමගින් Aircel සහ Nescaf වෙළඳ දැන්වීම සඳහා ද පෙනීසිටියා ය
මීට අමතරව ඇය Comfort සහ සන්තූර් සබන් දැන්වීමවල ද පෙනීසිට තිබේ
චිත්‍රපට නාමාවලිය

කෙටි චිත්‍රපට

සම්මාන

තමිල් නාඩු ප්‍රාන්ත චිත්‍රපට සම්මාන 
 2004 – හොඳම නිළිය සඳහා තමිල් නාඩු ප්‍රාන්ත චිත්‍රපට සම්මානය
පේරාලගන් 
 2005 – හොඳම නිළිය සඳහා තමිල් නාඩු ප්‍රාන්ත චිත්‍රපට සම්මානය
චන්ද්‍රමුඛී
 2007 – හොඳම නිළිය සඳහා තමිල් නාඩු ප්‍රාන්ත චිත්‍රපට සම්මානය
මොලි

අන්තර්ජාතික දෙමළ චිත්‍රපට සම්මාන 
2004 - හොඳම නිළිය සඳහා අන්තර්ජාතික දෙමළ චිත්‍රපට සම්මාන විශේෂ ජූරි සම්මානය
කාක කාක 
2007 - හොඳම නිළිය සඳහා අන්තර්ජාතික දෙමළ චිත්‍රපට සම්මානය
මොලි

කලෛමාමණි සම්මාන
 2005 – කලෛමාමණි හොඳම නිළිය සම්මානය
කලාව - චිත්‍රපට කර්මාන්තය

චිත්‍රපට රසික සංගමයේ සම්මාන 
2001 - හොඳම දෙමළ නිළිය
පූවෙල්ලම් උන් වාසම්
2004 - හොඳම දෙමළ නිළිය
පේරාලගන්
2005 - හොඳම දෙමළ නිළිය සම්මානය
චන්ද්‍රමුඛී
2006 - හොඳම දෙමළ නිළිය සම්මානය
වේට්ටෛයාඩු විලෛයාඩු
2007 - හොඳම දෙමළ නිළිය සම්මානය
මොලි

වෙනත් සම්මාන 
1999 - අමුද සුරාභි හොඳම නවකයා
වාලි
2003 - හොඳම නිළිය සඳහා මදුරාසි සංස්ථා සංගම් සම්මානය
ධූල්
2005 - හොඳම නිළිය සඳහා චිත්‍රපට විචාරක සම්මානය
චන්ද්‍රමුඛී 
2007 - හොඳහ නිළිය සඳහා හබ්ස් තේරීම සම්මානය
මොලි
2007 - හොඳම නිළිය සඳහා බෙන්ස් සම්මානය
මොලි
2007 - හොඳම නිළිය සඳහා රිට්ස් සම්මානය
මොලි
2007 - ඉසෛයුරවි දෙමළ සංගීත සම්මාන - හොඳම වීරවරිය
මොලි

විකටන් සම්මාන 
2001 - හොඳම දෙමළ නිළිය - පූවෙල්ලම් උන් වාසම්

සිනෙමා එක්ස්ප්‍රස් සම්මාන 
1999 - හොඳම නවක නිළිය සඳහා සිනෙමා එක්ස්ප්‍රස් සම්මානය - දෙමළ
වාලි
2000 - හොඳම නිළිය සඳහා සිනෙමා එක්ස්ප්‍රස් සම්මානය - දෙමළ
කුෂි
2001 - හොඳම තිරයේ යුවළ සඳහා සිනෙමා එක්ස්ප්‍රස් සම්මානය (මාධවන් සමග සමව)
ඩුම් ඩුම් ඩුම්

ෆිල්ම්ෆෙයාර් සම්මාන දකුණ 
 1999 – හොඳම ආධුනික නිළිය සඳහා ෆිල්ම්ෆෙයාර් සම්මානය - දකුණ
වාලි
 2000 – හොඳම නිළිය සඳහා ෆිල්ම්ෆෙයාර් සම්මානය - දෙමළ
කුෂි
 2015 – දකුණේ හොඳම නිළිය සඳහා ෆිල්ම්ෆෙයාර් විචාරක සම්මානය
36 වයදිනිලේ

දිනකරණ් චිත්‍රපට සම්මාන 
1999 - දිනකරණ් හොඳම නවකයා සම්මානය
වාලි
2001 - දිනකරණ් හොඳම නිළිය දෙමළ
පූවෙල්ලම් උන් වාසම්
2004 - දිනකරණ්
පේරාලගන් සහ මන්මදන්
2005 - හොඳම නිළිය සඳහා දිනකරණ් සම්මානය
චන්ද්‍රමුඛී

බිහයින්ඩ්වුඩ්ස් ස්වර්ණ පදක්කම් සම්මාන 
බිහයින්ඩ්වුඩ්ස් ජනතාවගේ තේරීම නිළිය - 36 වයතිනිලේ 
බිහයින්ඩ්වුඩ්ස් හොඳම ආධුනික නිෂ්පාදක - සූරියා සමග (2D එන්ටර්ටේන්මන්ට්) - 36 වයතිනිලේ

දකුණු ඉන්දියානු අන්තර්ජාතික චිත්‍රපට සම්මාන 
2015 නිර්දේශිත - හොඳම නිළිය සම්මානය - දෙමළ - 36 වයදිනිලේ

අයිෆා උත්සවම් සම්මාන 
2015 නිර්දේශිත - හොඳම නිළිය සම්මානය - දෙමළ - 36 වයදිනිලේ

විජේ සම්මාන 
2006 නිර්දේශිත - ප්‍රියතම වීරවරිය - වේට්ටෛයාඩු විලෛයාඩු
2007 නිර්දේශිත - ප්‍රියතම වීරවරිය - මොලි
2007 නිර්දේශිත - හොඳම නිළිය - මොලි

ෆිල්ම්ෆෙයාර් සම්මාන
1998 නිර්දේශිත - හොඳම කෝඩුකාර නිළිය - ඩෝලි සාජා කේ රඛ්නා

නිර්දේශ

දෙමළ 
 2001 – හොඳම නිළිය සඳහා ෆිල්ම්ෆෙයාර් සම්මානය - දෙමළ
පූවෙල්ලම් උන් වාසම්
 2002 – හොඳම නිළිය සඳහා ෆිල්ම්ෆෙයාර් සම්මානය - දෙමළ
රාජා
 2003 – හොඳම නිළිය සඳහා ෆිල්ම්ෆෙයාර් සම්මානය - දෙමළ
ධූල්
 2003 – හොඳම නිළිය සඳහා ෆිල්ම්ෆෙයාර් සම්මානය - දෙමළ
කාක කාක
 2004 – හොඳම නිළිය සඳහා ෆිල්ම්ෆෙයාර් සම්මානය - දෙමළ
පේරාලගන්
 2004 – හොඳම නිළිය සඳහා ෆිල්ම්ෆෙයාර් සම්මානය - දෙමළ
මන්මදන්
 2005 – හොඳම නිළිය සඳහා ෆිල්ම්ෆෙයාර් සම්මානය - දෙමළ
චන්ද්‍රමුඛී
 2006 – හොඳම නිළිය සඳහා ෆිල්ම්ෆෙයාර් සම්මානය - දෙමළ
වේට්ටෛයාඩු විලෛයාඩු
 2006 – හොඳම නිළිය සඳහා ෆිල්ම්ෆෙයාර් සම්මානය - දෙමළ
සිල්ලුනු ඔරු කාදල්
 2007 – හොඳම නිළිය සඳහා ෆිල්ම්ෆෙයාර් සම්මානය - දෙමළ
මොලි
 2015 – හොඳම නිළිය සඳහා ෆිල්ම්ෆෙයාර් සම්මානය - දෙමළ
36 වයදිනිලේ

තෙලිඟු 
 2004 – හොඳම නිළිය සඳහා ෆිල්ම්ෆෙයාර් සම්මානය - තෙලිඟු
Mass
 2006 – හොඳම නිළිය සඳහා ෆිල්ම්ෆෙයාර් සම්මානය - තෙලිඟු
Shock

මලයාලම්
 2009 – හොඳම නිළිය සඳහා ෆිල්ම්ෆෙයාර් සම්මානය - මලයාලම්
සීත කල්‍යාණම්

ආශ්‍රේයයන්

බාහිර සබැඳි
 

ඉන්දියානු චිත්‍රපට නිළියන්
දෙමළ සිනමාවේ නිළියන්
1977 උපත්
ජීවත්වන්නෝ
මුම්බායිහි නිළියන්
හින්දි සිනමාවේ නිළියන්
මලයාලම් සිනමාවේ නිළියන්
තමිල් නාඩු ප්‍රාන්ත චිත්‍රපට සම්මාන ජයග්‍රාහකයින්
ෆිල්ම්ෆෙයාර් සම්මාන දකුණ ජයග්‍රාහකයින්
කන්නඩ සිනමාවේ නිළියන්
කලෛමාමණි සම්මාන ලාභීන්
තෙලිඟු සිනමාවේ නිළියන්
20වන-සියවසේ ඉන්දියානු නිළියන්
21වන-සියවසේ ඉන්දියානු නිළියන්
කබාලි යනුවෙන් හැඳින්වෙන්නේ 2016 ඉන්දියානු දෙමළ භාෂා දාමරික-නාට්‍යමය චිත්‍රපටයකි
මෙය රචනය සහ අධ්‍යක්ෂණය කරන ලද්දේ පා. රංජිත් විසින් වන අතර, නිෂ්පාදනය කරන ලද්දේ කලෛපුලි එස්. තනු විසිනි
මෙම චිත්‍රපටය මගින් කබලීස්වරන් (රජිනිකාන්ත් විසින් නිරූපණය කරයි) සහ ටෝනි ලී (නිරූපණය කරන්නේ වින්ස්ටන් චාඕ විසිනි) අතර ඇතිවන පාතාල යුද්ධයක් නිරූපණය වේ
රාධිකා අප්ටේ, දන්සිකා, දිනේෂ් රවි, කලෛයරසන්, සහ ජෝන් විජේ මෙම චිත්‍රපටයේ සෙසු ප්‍රමුඛ චරිත නිරූපණයෙන් දායක වෙති
චිත්‍රපටයේ ප්‍රධාන ඡායාරූපකරණය ඇරඹියේ 2015 අගෝස්තු 21 දින චෙන්නායිහි ය
මෙහි රූගත කිරීම්වලින් බොහෝමයක් මැලේසියාවේ සිදුවුව ද, ඇතැම් දර්ශන බැංකොක් සහ හොං කොං ප්‍රදේශවල රූගත කෙරිණි
2016 ජූලි 22 දින චිත්‍රපටය දෙමළ බසින් සහ එහි තෙලිඟු හා හින්දි හඬකැවූ ප්‍රභේදවලින් මුදාහැරිණි
මැලේ බසින් මින් සතියකට පසුව එය මුදාහැරිණි
ඉන්දියාව තුළ සිනමාහල් 3200ක කබාලි මුදාහැරුණු අතර, ඉන් 2200ක්ම දකුණු ඉන්දියාවේ ප්‍රදර්ශනය විය
මුදාහැරීමෙන් පසුව, චිත්‍රපටය එතෙක් ලොව පුරා ඉන්දියානු චිත්‍රපටයක් ලද විශාලතම ආරම්භක සති අන්තය හිමිකරගැනීමට සමත් විය
කථාපුවත
ක්වාලා ලම්පූර් පාදක කරගත් මැර නායකයකු වන කබාලීශ්වරන් හෙවත් කබාලි (රජ්නිකාන්ත්) වසර 25කට පසු සිරභාරයෙන් නිදහස් වෙයි
ඔහු සිරගත කොට තිබුණේ ප්‍රාදේශීය හින්දු කෝවිලක දී ඔහුගේ භාර්යාව වූ කුමුදවල්ලි හෙවත් කුමුදා (රාධිකා අප්ටේ) ඇතුළු ජනකායක් ඝාතනය කිරීමේ සංහාරයක් ඇරඹීමේ ව්‍යාජ චෝදනාවක් එල්ල කොට ය
ඔහු ඉක්මණින්ම සිය පැරණි සගයන් රැස් කරගන්නා අතර, මත්ද්‍රව්‍ය ජාවාරම්කරුවකු වන ලෝගනාතන් හෙවත් ‍ලෝගා (මිමේ ගෝපි) සමග ආරවුලක පැටලෙයි
ලෝගා කුමුදාට අපහාස කරන්නේ ඇය ජීවත්ව සිටියේ නම් ඇය ගණිකා වෘත්තියට විකිණිය යුතුව තිබූ බව පවසමිනි
ඉන් කෝපයට පත්වන කබාලි ඔහුව සිය කාරයට යටකොට මරාදමයි
කෙසේනමුත්, මෙම සිදුවීම හේතුවෙන් ඔහු සිය බිරිඳ තවමත් ජීවත්ව සිටිය හැකියැයි සැක කරයි
පසුව, තමිල් කුමාරන් හෙවත් කුමාරන් (කලෛයරසන්) විසින් මෙහෙයවනු ලබන ඝාතන කුමන්ත්‍රණයකින් කබාලි සිය දිවි ගලවා ගනියි
කුමාරන් කුඩා වියේ දී ඔහුගේ පියා වූ තමිල්මාරන් (චාල්ස් විනෝත්) මරාදමා තිබුණේ කබාලි විසිනි
ඊළඟ දිනයේ, කබාලිගේ මිතුරකු වූ අමීර් (ජෝන් විජේ) විසින් ඇරඹූ ෆ්‍රී ලයිෆ් ෆවුන්ඩේෂන් පාසලේ උත්සවයකට කබාලි සහභාගී වේ
මෙම පාසල බාල අපරාධකරුවන් පුනරුත්ථාපනය සඳහා වූ පාසලකි
මෙහි දී කබාලි සිය අතීතය පිළිබඳ කථාවක් පවත්වයි.

තමිල්මාරන්ගේ පියා වූ තමිල්නේසන් (නසාර්) දෙමළ මැලේසියානුවන්ගේ අයිතිවාසිකම් වෙනුවෙන් පෙනීසිටි නායකයකු වූ අතර, ඔහු කබාලිව ආරක්ෂා කළේ ය
තමිල්නේසන්ව මරාදැමූයේ තමිල්නේසන්ගේම කල්ලියෙහි සාමාජිකයකු වූ වීරසේකරන් හෙවත් වීරා (කිෂෝර්) විසිනි
ඔහු තමිල‍්නේසන් විසින් මත්ද්‍රව්‍ය ජාවාරම් සහ ගණිකා ව්‍යාපාරය වැනි ක්‍රියාවන් ප්‍රතික්ෂේප කිරීමට අප්‍රසාදය දැක්වූවෙකි
තමිල්නේසන්ගේ මරණින් පසුව, කබාලි තමිල්නේසන්ගේ කණ්ඩායමේ නායකත්වය ගත්තේ ය
නමුත් වීරා තමිල්මාරන්ව කබාලිට එරෙහිව පොළඹවන්නේ ඔහු තමිල්නේසන්ගේ පුත්‍රයා බැවින් කණ්ඩායමේ නායකත්වය ඔහුට හිමිවිය යුතු බව පවසමිනි
තමිල්මාරන් විසින් කබාලි සහ ගැබිනියකව සිටින කුමුදාහට දේවාලයක උත්සවයක් සඳහා ආරාධනා කරයි
කෙසේනමුත්, වීරා සහ ඔහුගේ මිනිසුන් කබාලි සහ කුමුදාට එරෙහි වීමෙන් මෙය උගුලක් බව පෙනීගියේ ය
මෙහි ආරවුලක දී කබාලි හට දරුණු ලෙස තුවාල සිදුවූ අතර, වෙඩි පහරකට ලක්වන කුමුදා මියගොස් ඇති බව පෙනේ
අනතුරුව කබාලි මෙම ද්‍රෝහී ක්‍රියාව වෙනුවෙන් තමිල්මාරන්ව මරාදමන්නේ කුමාරන්ගේ ඉදිරියේම ය
මඳ කලකින්ම කබාලි සංහාරයක් ඇරඹීමේ චෝදනාව මත අත්අඩංගුවට ගැනිණි
කබාලිගේ කථාව ඇසීමෙන් පසු, සිය වරද වටහාගන්නා කුමාරන් ඔහුගේ සමාව අයදියි
ඔහු පවසන්නේ දේවාලයේ ඝාතනය සිදුවූ අවධියේ එතැන සිටි වීරාගේ මිනිසකු වන වේලු (ආර්. අමරේන්ද්‍රන්) කුමුදාට සිදුවූයේ කුමක්දැයි දැන සිටිනු ඇති බවයි. අනතුරුව කබාලි වේලු ජීවත්වන තායිලන්තය වෙත ගමන් කරයි
වේලු මුණගැසීමේ දී කබාලිට තේරුම් යන්නේ සිය දියණිය ද තවමත් ජීවත් වන බවයි. මෙම අවස්ථාවේ කබාලි හට යෝගි (දන්සිකා) මුණගැසෙයි
කොන්ත්‍රාත් ඝාතකයකු වන ඇයව වීරා සහ ඔහුගේ ප්‍රධානියා වන ටෝනි ලී හෙවත් ටෝනි (වින්ස්ටන් චාඕ) විසින් කුලියට ගෙන තිබුණේ කබාලිව මරාදැමීමටයි
ටෝනි මේ වනවිට ක්වාලා ලම්පූර්හි විරුද්ධවාදී පාතාල තල්ලියක් වන ගැන්ග් 43හි නායකත්වය දරයි
නමුත් යෝගි ඒ වෙනුවට ඇය සමග පැමිණි මිනිසුන්ව මරාදමන්නේ තමන් වේලු විසින් හදාවාඩා ගත් කබාලි දියණිය බව හෙළි කරමිනි
එසේම ඇය පවසන්නේ කුමුදා තවමත් ජීවත්වන බවත්, ඇය පුඩුචෙරිහි ප්‍රංශ පවුලක් සමග දිවිගෙවන බවත් ය
කබාලි සහ යෝගි පුඩුචෙරි බලා පිටත්වෙති
දින ගණනාවක් සෙවීමෙන් පසුව, ඔවුනට කුමුදා යළි හමුවන අතර දින කිහිපයක් ඔවුහු එක්ව දිවිගෙවති
පුඩුචෙරියේ සිටින අතරතුර, ‍ටෝනිගේ මිනිසුන් පැමිණෙන්නේ කබාලිගේ පවුලේ සාමාජිකයන්ට පහර දීමටයි
කෙසේනමුත්, කබාලි සහ යෝගි ඔවුනට පහර දී කුමුදා සමගින් ආරක්ෂිතව පලායාමට සමත් වේ
මඳ කලකින් කබාලි සිය පවුල සමග ක්වාලා ලම්පූර්‍ වෙත පැමිණෙයි
‍එහි දී ඔවුනට දැනගන්නට ලැබෙන්නේ ටෝනි විසින් සිදුකළ මෝටර් රථ අනතුරකින් අමීර් තදබල ලෙස තුවාල ලබා සිටින බවයි. ගැන්ග් 43ට එක්වීමට ප්‍රතික්ෂේප කිරීම හේතුවෙන් ටෝනි විසින් ඔහුගේ සගයකු වූ ජීවා (දිනේෂ්) කැබලිවලට කපාදමන්නේ අමානුෂික අයුරිනි
ගැන්ග් 43 විසින් ක්වාලා ලම්පූර් පාතාලය පාලනයට පිහිටුවා තිබූ ෆ්‍රී ලයිෆ් ෆවුන්ඩේෂන් පාසල ද විනාශ කර දමන්නේ තමන්ට විරුද්ධ සියලුම පාතාල කල්ලි වැනසීමේ අපේක්ෂාවෙනි
මෙය ඇසීමෙන් පසු, සැම දෙනා වෙනුවෙන් වීරා සහ ටෝනිව විනාශ කිරීමට කබාලි තීරණය කරයි
ඔහු සහ ඔහුගේ පවුල ගෞරවාදරයට පාත්‍රව සිටි මැලේසියානු පාතාල නායකයකු වූ ඇං ලීගේ 100වන උපන්දින සැමරුමට සහභාගී වෙති
මෙයට ගැන්ග් 43 ඇතුළු සියලුම පාතාල කණ්ඩායම්වලට ආරාධනා කොට තිබේ
සාදයේ දී කුමාරන්ගේ සහාය ඇතිව කබාලි වීරා සහ ටෝනි හට වෙඩිතබා මරාදමයි
මාස කිහිපයකට පසු, කබාලි, කුමුදා සහ යෝගි ෆ්‍රී ලයිෆ් පදනම විසින් සංවිධානය කළ උත්සවයකට සහභාගී වෙති
ෆ්‍රී ලයිෆ් ශිෂ්‍යයකු වන ටයිගර් (හරි ක්‍රිෂ්ණන්) නම් ප්‍රචණ්ඩකාරී බාල අපරාධකරු කබාලි වෙත ඇවිදයයි
ඔහු මෙම උත්සවය පෙර පොලීසියට අමතනු දක්නට ලැබේ
පසුබිම කළු පැහැයට හැරෙන අතර, තුවක්කුවක් කොකා ගස්වන හඬත්, අනතුරුව වෙඩි හඬකුත් ඇසේ
කුතුහලයකින් චිත්‍රපටය අවසන් වේ
චරිත නිරූපණය

 රජිනිකාන්ත්, කබාලීශ්වරන් හෙවත් "කබාලි" ලෙස
 වින්ස්ටන් චාඕ, ටෝනි ලී ලෙස
 නසාර්, තමිල්නේසන් ලෙස
 රාධිකා අප්ටේ, කුමුදවල්ලි ලෙස
 කිෂෝර්, වීරසේකරන් ලෙස
 දිනේෂ්, ජීවා ලෙස
 කලෛයරසන්, තමිල් කුමාරන් "කුමාරන්" ලෙස
 දන්සිකා, යෝගිතා හෙවත් 'යෝගි' ලෙස
 ජෝන් විජේ, අමීර් ලෙස
 සංගිලි මුරුගන්
 රෝස්‍යාම් නෝර්, ටෝනි ලීගේ සහායකයා ලෙස
 රියිත්විකා, මීනා ලෙස
 ලිංගේෂ්, සීනි ලෙස
 ගජරාජ්, මර්තාණ්ඩම් ලෙස
 හරි ක්‍රිෂ්ණන්, ටයිගර් ලෙස
 මිමේ ගෝපි, ලෝගනාතන් "ලෝගා" ලෙස
 විස්වනාත්, ජයි ලෙස
 චාල්ස් විනෝත්, තමිල්මාරන් ලෙස
 සම්පත් රාම්, සම්පත් ලෙස
 රාමා, මල්ලිකා ලෙස
 ආර්. අමරේන්ද්‍රන්, වේලු ලෙස
 උදය මහේෂ්, දුරෛ ලෙස
 නන්දකුමාර්, අන්බු ලෙස
 විට්ටල් ප්‍රසාද්
 රමේෂ් තිලක්
 සෞන්දර්යා බාල නන්දකුමාර්, අවන්හල් ගායිකාව ලෙස

නිෂ්පාදනය

සංවර්ධනය
2015 ජූනි මස අධ්‍යක්ෂක පා. රංජිත් විසින් රජිනිකාන්ත් සම්බන්ධ වන සිය තෙවන අධ්‍යක්ෂණ කටයුත්ත පිළිබඳ ට්විටර් ඔස්සේ නිවේදනය කළේ ය
මින් පෙර ඔහු අට්ටකාති (2012) සහ මැඩ්‍රාස් (2014) යන චිත්‍රපට අධ්‍යක්ෂණය කොට තිබිණි
රංජිත්ගේ මැඩ්‍රාස් (2014) චිත්‍රපටය හේතුවෙන්, රජිනිකාන්ත් විස්මයට ලත්ව සිටි අතර, රජිනිකාන්ත්ගේ දියණිය වූ සෞන්දර්යා සිය පියා වෙනුවෙන් පිටපතක් රචනා කරන මෙන් රංජිත්ගේන ඉල්ලා සිටියා ය
එස්. ෂංකර්ගේ සිවාජි (2007) චිත්‍රපටයෙන් පසුව රංජිත් සමග යෙදුණු මෙම කටයුත්ත හේතුවෙන් කබාලි රජිනිකාන්ත් නවක අධ්‍යක්ෂකවරයකු සමග කටයුතු කළ ප්‍රථම අවස්ථාව වනු ඇත
ඉන්ඩියාග්ලිට්ස් පුවත්පත සමග සම්මුඛ සාකච්ඡාවක දී, නිෂ්පාදක එස්. තනු අනාවරණය කළේ රංජිත්-අධ්‍යක්ෂණය කරන චිත්‍රපටය නිෂ්පාදනය කරන මෙන් රජිනිකාන්ත් තමන්ගෙන් පෞද්ගලිකව ඉල්ලා සිටි බවයි. නිෂ්පාදකවරයාගේ ආර්ථික වශයෙන් සාර්ථක භෛරවි (1978) චිත්‍රපටය රජිනිකාන්ත් ප්‍රධාන චරිතයක් නිරූපණය කළ ප්‍රථම චිත්‍රපටය විය
එතැන් සිට මේ දෙදෙනා යළි එක්ව කටයුතු කොට තිබුණේ නැත
අනුමාන කෙරුණේ රජිනිකාන්ත්ගේ චරිතය චෙන්නායිහි සැබෑ පාතාල නායකයකුගේ කථා පුවතක් පාදක කරගත් එකක් වනු ඇති බවයි. සන්තෝෂ් නාරායණන් චිත්‍රපටයේ සංගීත නිර්මාණය කරනු ඇතැයි තහවුරු විය
මින් පෙර ඔහු රංජිත්ගේ මුල් චිත්‍රපට දෙකෙමි ද කටයුතු කොට තිබිණි
රංජිත් විසින් මැඩ්‍රාස් චිත්‍රපටයේ සිනෙමාරූපණ ශිල්පියා වන ජී. මුරලිව ද සම්බන්ධ කරගත්තේ ය
2015 අගෝස්තු 17 දින, රංජිත් නිවේදනය කළේ චිත්‍රපටයේ නම කබාලි වනු ඇති බවත්, එහි රජිනිකාන්ත් විසින් කබලීස්වරන් නම් චරිතය නිරූපණය කරන බවත් ය
මුලින් චිත්‍රපටයේ නිර්මාණකරුවන් විසින් රජිනිකාන්ත්ගේ 1980 චිත්‍රපටයක නාමයක් ඇසුරෙන් කාලි යන නාමය යෙදීමට අදහස් කොට තිබිණි
නමුත්, ඉහත චිත්‍රපටය තමිල් නාඩු බොක්ස් ඔෆීස් අතින් එතරම් සාර්ථක නොවූ හෙයින් එම නාමය නව චිත්‍රපටයට නොයෙදීමට තීරණය විය
පසුව කන්නාභිරාන් නම් නාමය යෙදීමට යෝජනා වුවත්, ඒ වනවිටත් එම නාමයේ අයිතිය අධ්‍යක්ෂක අමීර් සුල්තාන් සිය ඉදිරි චිත්‍රපටයකට යෙදීමට ලබාගෙන තිබූ හෙයින්, එය ද ප්‍රතික්ෂේප විය
නළුවරණය
මෙම චිත්‍රපටයේ රජිනිකාන්ත් විසින් වියපත් අපරාධ නායකයකුගේ චරිතයක් නිරූපණය කරනු ලබයි
තෙලිඟු පුවත්පතක් වන ඊනාඩු අනුව, නායකන් (1987) චිත්‍රපටය හේතුවෙන් විස්මයට පත්ව සිටි රජිනිකාන්ත් ඊට සමාන පිටපතක් රචනා කරන මෙන් එහි අධ්‍යක්ෂ මණි රත්නම්ගෙන් ඉල්ලා ඇත
නමුත් එම ව්‍යාපෘතිය කිසිදින ක්‍රියාවට නැංවුණේ නැත
රංජිත්ගේ කබාලි පිටපත සහ එය අතර වූ සමානතා හේතුවෙන් ඔහු මෙම චිත්‍රපටයේ රැඟුමට තීරණය කළේ ය
රංජිත්ගේ අට්ටකාති (2012) චිත්‍රපටයේ ප්‍රධාන චරිත නිරූපණය කළ දිනේෂ් රවි සහ අධ්‍යක්ෂකගේ මුල් චිත්‍රපට දෙකෙහි ප්‍රමුඛ චරිත නිරූපණය කළ කලෛයරසන් ද මෙම චිත්‍රපටයට දායක වන බැව් තහවුරු විය